pythainlp/thai-wiki-dataset-v4 huggingface dataset:
แม่น้ำเหือง

แม่น้ำเหือง หรือตามสำเนียงท้องถิ่นว่า แม่น้ำเหียง เป็นแม่น้ำสายสำคัญของภาคตะวันออกเฉียงเหนือของประเทศไทยโดยที่มีบางส่วนของแม่น้ำเป็นพรมแดนธรรมชาติระหว่างไทยกับลาวโดยมีต้นกำเนิดมาจากจังหวัดพิษณุโลกช่วงเขตรอยต่อระหว่างไทยกับลาว และไหลเข้าสู่เขตอำเภอนาแห้ว จังหวัดเลย หลังจากนั้นก็ไหลออกแม่น้ำโขงที่อำเภอเชียงคาน จังหวัดเลย ยาว 130 กิโลเมตร อยู่ในเขตประเทศไทย 20 กิโลเมตร และเป็นพรมแดนระหว่างไทยกับลาวอีก 110 กิโลเมตร
ตีนครุ

ตีนครุ หรือ ตีนกา (┼) คือเครื่องหมายวรรคตอนชนิดหนึ่งของไทยในสมัยโบราณ มีลักษณะคล้ายเครื่องหมายบวกแต่ใหญ่กว่า ใช้สำหรับบอกจำนวนเงินตรา โดยใช้ตัวเลขกำกับไว้ 6 ตำแหน่งบนเครื่องหมาย ได้แก่ เหนือเส้นตั้งคือชั่ง มุมบนซ้ายคือตำลึง มุมบนขวาคือบาท มุมล่างขวาคือสลึง มุมล่างซ้ายคือเฟื้อง และใต้เส้นตั้งคือไพ วิธีอ่านจะอ่านจาก ชั่ง ตำลึง บาท สลึง เฟื้อง ไพ ตามลำดับ
จากรูปตัวอย่าง สามารถอ่านจำนวนเงินได้เท่ากับ 2 ชั่ง 4 ตำลึง 3 บาท 2 สลึง 1 เฟื้อง 2 ไพ
สำหรับจำนวนเงินที่มีเฉพาะ ตำลึง บาท สลึง หรือเฟื้อง สามารถเขียนย่อให้เหลือเพียงมุมใดมุมหนึ่งได้ เช่น
หมายถึงจำนวนเงิน 3 สลึง เป็นต้น
หมายเหตุ : ปัจจุบันนี้แพทย์แผนโบราณใช้เครื่องหมายนี้เป็นมาตราชั่งเฉพาะที่เกี่ยวกับเครื่องยาเท่านั้น
เจ้าชายนีโกลาโอสแห่งกรีซและเดนมาร์ก

เจ้าชายนีโกลาโอสแห่งกรีซและเดนมาร์ก (ประสูติ: 22 มกราคม พ.ศ. 2415 - 8 กุมภาพันธ์ พ.ศ. 2481) พระราชโอรสในพระเจ้าจอร์จที่ 1 แห่งกรีซ และ สมเด็จพระราชินีโอลกาแห่งกรีซ ทรงเข้าอภิเษกสมรสกับแกรนด์ดัชเชสเยเลนา วลาดีมีรอฟนาแห่งรัสเซีย มีพระราชธิดา 3 พระองค์
เจซัน

เจซัน (#เปลี่ยนทาง แปลว่า "สัญกรณ์วัตถุจาวาสคริปต์") เป็นฟอร์แมตสำหรับแลกเปลี่ยนข้อมูลคอมพิวเตอร์ ฟอร์แมต JSON นั้นอยู่ในรูปข้อความธรรมดา (plain text) ที่ทั้งมนุษย์และโปรแกรมคอมพิวเตอร์สามารถอ่านเข้าใจได้ 
มาตรฐานของฟอร์แมต JSON คือ RFC 4627 มี Internet media type เป็น <code>application/json</code> และมีนามสกุลของไฟล์เป็น <code>.json</code>
ปัจจุบัน JSON นิยมใช้ในเว็บแอปพลิเคชัน โดยเฉพาะ AJAX โดย JSON เป็นฟอร์แมตทางเลือกในการส่งข้อมูล นอกเหนือไปจาก XML ซึ่งนิยมใช้กันอยู่แต่เดิม สาเหตุที่ JSON เริ่มได้รับความนิยมเป็นเพราะกระชับและเข้าใจง่ายกว่า XML
โครงสร้างของฟอร์แมต.
เจสัน เป็นรูปแบบสายอักขระ (String) ชนิดหนึ่งที่ถูกจัดเก็บในรูปแบบที่สามารถอ่านและเข้าใจได้ง่าย ถ้าจะให้เข้าใจง่าย ๆ ก็คือเจสันเปรียบเสมือนรูปแบบของ อาเรย์ (Array) ชนิดหนึ่งที่ใช้รับส่งข้อมูลผ่านอาแจ็กซ์เพราะซึ่งปกติแล้วถ้าเราต้องการรับ-ส่งข้อมูลผ่านอาแจ็กซ์ต่าง ๆ นั้น จะต้องรับ-ส่งมาในรูปแบบของสายอักขระทั้งก้อน และเมื่อฝั่งอาแจ็กซ์ทำการรับค่าที่ทำการส่งค่ากลับมาจากเซิร์ฟเวอร์ ก็จะต้องนำสายอักขระ เหล่านั้นมาตัดตำแหน่งที่ต้องการ เพื่อเอาสายอักขระตัวที่ต้องการมาใช้ แต่สำหรับเจสันแล้ว สามารถรับส่งชุดค่าตัวแปรได้ทั้งฝั่งไคลเอนต์ (Client) และฝั่งเซิร์ฟเวอร์ (Server) โดยทั้ง 2 ฝั่งสามารถทำการเข้ารหัสและถอดรหัสโดยใช้เจสันเอนโค้ด (Json Encode) และ เจสันดีโค้ด (Json Decode) เพื่ออ่านค่าตัวแปรเหล่านั้น และจะเรียกใช้งานมันได้อย่างไร ซึ่งปกติแล้วจะอยู่ในรูปแบบของอาเรย์และสำหรับตัวแปรเจสันนั้นไม่จำกัดแค่รับส่งข้อมูลผ่านเว็บเบราว์เซอร์เท่านั้น แต่ยังสามารถนำเจสันไปประยุกต์กับการรับส่งข้อมูลในรูปแบบอื่น ๆ ได้ เช่นการจับเก็บข้อมูลในรูปแบบของ สายอักขระในข้อความหรือการรับส่งผ่านตัวให้บริการเว็บไซต์ (Web Service) ก็สามารถทำได้เช่นเดียวกัน
JSON นั้นใช้ความสัมพันธ์ของภาษาจาวาสคริปต์ แต่ไม่ถูกมองว่าเป็นภาษาโปรแกรม กลับถูกมองว่าเป็นภาษาในการแลกเปลี่ยนข้อมูลมากกว่า ในปัจจุบันมีไลบรารีของภาษาโปรแกรมอื่นๆ ที่ใช้ประมวลผลข้อมูลในรูปแบบ JSON มากมาย
โค้ดตัวอย่างของ JSON เป็นดังนี้
ภาษาที่ใช้ในการแลกเปลี่ยนข้อมูลระหว่างระบบ.
ในการส่งข้อมูลและบันทึกข้อมูลระหว่างระบบ มีหลากหลาย รูปแบบ รูปแบบที่เป็นที่นิยมคือ
ปรมัตถธรรม

ปรมัตถธรรม คือ สภาพธรรมตามความเป็นจริง เป็นอภิธรรม (อภิธรรม คือ ธรรมที่ยิ่งใหญ่) เป็นสภาพธรรมที่เป็นไปตามเหตุปัจจัย แม้พระสัมมาสัมพุทธเจ้าจะไม่ประสูติและตรัสรู้ สภาพธรรมทั้งหลายก็ย่อมเป็นไปตามเหตุปัจจัยอยู่แล้ว พระสัมมาสัมพุทธเจ้าเป็นพระบรมศาสดา เพราะพระองค์ทรงตรัสรู้ธรรมทั้งปวงด้วยพระองค์เองว่า ธรรมทั้งปวงไม่ใช่ตัวตน ไม่ใช่สัตว์ ไม่ใช่บุคคล และธรรมทั้งปวงไม่อยู่ในอำนาจบังคับบัญชาของผู้ใดทั้งสิ้น ปรมัตถธรรมหรืออภิธรรมนั้น มิใช่ธรรมที่เหลือวิสัยที่จะเข้าใจได้ เพราะปรมัตถธรรมเป็นธรรมที่มีจริง ฉะนั้น ความเห็นถูก ความเข้าใจถูก จึงเป็นการรู้ความจริงของปรมัตถธรรม ตามลักษณะของปรมัตถธรรมนั้น ๆ
ความหมายของปรมัตถธรรม.
ปรมัตถธรรม คือ ธรรมชาติที่เป็นความจริงแท้แน่นอนที่ดำรงลักษณะเฉพาะของตนไว้โดยไม่ผันแปรเปลี่ยนแปลง เป็นธรรมที่ปฏิเสธความเป็นสัตว์ ความเป็นบุคคล ความเป็นตัวตนโดยสิ้นเชิง มี 4 ประการคือ
จิต.
จิต คือธรรมชาติที่ทำหน้าที่เห็น, ได้ยิน, รับกลิ่น, รับรส, รู้สัมผัส ถูกต้อง ตลอดจนธรรมชาติที่ทำให้เกิดการคิด นึก สภาวะของจิตมีทั้งหมด 89 หรือ 121 อย่าง (โดยพิสดาร) แต่เมื่อกล่าวโดยลักษณะแล้วมีเพียง 1 เท่านั้น คือ รู้อารมณ์ (อารมณ์ในที่นี้หมายถึง รูป, เสียง, กลิ่น, รส, สิ่งต่าง ๆ และเรื่องราวต่าง ๆ ที่จิตไปรับรู้)
จิตเป็นนามธรรม และมีชื่อเรียกหลายชื่อ เช่น วิญญาณ, มโน, มนัส, มนินทรีย์, มโนธาตุ, มโนวิญญาณธาตุ และ มนายตนะ เป็นต้น
เจตสิก.
เจตสิก คือธรรมชาติที่ประกอบกับจิต ปรุงแต่งจิต ทำให้เกิดความรู้สึก นึก คิด ที่แตกต่างกัน ทั้งทางที่ดีและไม่ดี มีทั้งหมด 52 ลักษณะ เจตสิกเป็นนามธรรมที่เกิดร่วมกับจิต คือเกิดพร้อมกับจิต ดับพร้อมกับจิต รู้อารมณ์เดียวกันกับจิต และอาศัยที่เกิดที่เดียวกันกับจิต สภาพของจิต เป็นเพียงประธานในการรู้อารมณ์ แต่การที่จิตโกรธ หรือจิตโลภ เป็นเพราะ มีเจตสิกเข้าประกอบปรุงแต่งให้เกิดความโกรธหรือความโลภนั่นเอง จิต เปรียบเสมือนเม็ดยา เจตสิกเปรียบเสมือนตัวยาที่อยู่ในเม็ดยา จิตเกิดโดย ไม่มีเจตสิกไม่ได้ และเจตสิกเกิดโดยไม่มีจิตก็ไม่ได้เช่นกัน
รูป.
รูป คือ ธรรมชาติที่แตกดับ ย่อยยับ สลายไปด้วยความเย็นและความร้อน ในร่างกายของคนเราและสัตว์ทั้งหลายนั้นมีรูปประชุมกันอยู่ทั้งหมด 28 ชนิด และรูปที่ประชุมกันอยู่นี้แต่ละรูปต่างก็แตกดับย่อยยับสลายไปตลอดเวลา หาความเที่ยงแท้ถาวรไม่ได้เลย
นิพพาน.
นิพพาน เป็นธรรมชาติที่พ้นจากกิเลสเครื่องร้อยรัด พ้นจากการ เวียนว่ายตายเกิด นิพพานโดยปริยายมี 2 ลักษณะคือ
นิพพาน เป็นจุดหมายสูงสุดในพระพุทธศาสนาที่พุทธศาสนิกชน ทั้งหลายจะต้องพยายามเข้าถึงให้จงได้จึงจะได้ชื่อว่าเป็นพุทธสาวก เป็น อริยบุคคล และเป็นทายาทผู้รับมรดกธรรมในพุทธศาสนานี้
การจำแนกปรมัตถธรรม.
ปรมัตถธรรม มี 2 ประเภท คือ รูปธรรม และ นามธรรม (หรือ รูป และ นาม หรือ รูปธาตุ และ นามธาตุ)
ปรมัตถธรรม มี 4 ประเภท คือ จิต เจตสิก รูป และนิพพาน
ปรมัตถธรรมเป็นนามธรรม มีลักษณะไตรลักษณ์ (อนิจจัง ทุกขัง อนัตตา) 
แยกประเภท (บางทีเรียกว่า ดวง) ได้ดังนี้
โดยจัดเป็นรูป 28 นับเป็นรูปธรรม จัดจิต 89 หรือ 121 โดยพิเศษ เจตสิก 52 นิพพาน 1 เป็นนามธรรม
จิต จำแนกโดยการเกิด คือ โดยชาติ มี 4 ชาติ คือ กุศลจิต อกุศลจิต วิบากจิต กิริยาจิต
จิต จำแนกโดยภูมิ มี 4 ภูมิ คือ กามาวจรจิต รูปาวจรจิต อรูปาวจรจิต โลกุตตรจิต ในภูมิที่เป็นกามาวจรจิต จิตมีทั้ง 4 ชาติ รูปาวจรจิตและอรูปาวจรจิต จิตมี 3 ชาติ คือยกเว้นอกุศลจิตและโลกุตตรจิต จิตมี 2 ชาติ คือโลกุตตรกุศล และโลกุตตรวิบาก
ปรมัตถธรรม 3 ประเภทแรกเป็นขันธ์ 5 คือ
ส่วนนิพพานเป็นขันธวิมุต
สมถะ

สมถะ เป็นภาษาบาลี แปลว่า สงบ ในคัมภีร์มีใช้ใน 3 แบบ ดังนี้ 
สมถกรรมฐาน.
สมถกรรมฐาน หมายถึง กรรมฐานอันเป็นอุบายสงบใจ ซึ่งคู่กับวิปัสสนากรรมฐานอันเป็นอุบายเรืองปัญญา
สมถกรรมฐาน คือ วิธีการในอันที่จะเพิ่มพูนสมาธิ คู่กับ วิปัสสนากรรมฐาน คือ วิธีการในอันที่จะเพิ่มพูนสติ
สมถกรรมฐาน อารมณ์กรรมฐานที่ทำให้บรรลุอุปจารสมาธิขึ้นไป มีอยู่ 40 อย่าง คือ
ศุภกิจ ตังทัตสวัสดิ์

ศุภกิจ ตังทัตสวัสดิ์ (เกิด 1 มีนาคม พ.ศ. 2517) ชื่อเล่น แมน เป็นนักแสดง พิธีกร นักร้อง และนักการเมืองชาวไทย
ประวัติ.
ศุภกิจเป็นบุตรของนายแพทย์กิจจา และนางสุกัญญา ตังทัตสวัสดิ์ จบการศึกษาจากโรงเรียนเซนต์คาเบรียล ปริญญาตรีจาก คณะนิเทศศาสตร์ มหาวิทยาลัยกรุงเทพ สาขาโฆษณา มีน้องชายที่เป็นดารานักแสดงด้วยกัน คือ พนมกร ตังทัตสวัสดิ์ (แซน)
เริ่มเข้าสู่วงการบันเทิงจากเวทีประกวดหนุ่มสาวแพรว หลังจากได้ตำแหน่งติด 1 ใน 5 ก็เริ่มต้นจากงานถ่ายแฟชั่นเป็นอย่างแรก หลังจากนั้นมีผลงานโฆษณาเช่น โฆษณาโกดักชุดที่แสดง คู่กับ สุนิสา สุขบุญสังข์, หมากฝรั่งบับบาลูน คู่กับ คลาวเดีย จักรพันธุ์ ต่อมามีผลงานละครเรื่อง บอกแล้วไงวัยสะรุ่น จนมาโด่งดังกับละครเรื่อง อรุณสวัสดิ์ ทางช่อง 7 แล้วจึงผันตัวมาเป็นนักร้อง มีผลงานอัลบั้มชุด "แมนกวนเมือง" ภายใต้การดูแลของบริษัทเอ็มสแควร์
ในส่วนผลงานละคร เช่น คุณนายโอซาก้า, ใต้ฟ้าสีคราม, เยาวราชในพายุฝน, รอยอดีต, เลือดขัตติยา, มังกรเดียวดาย, อังกอร์, ขุมทรัพย์อมตะนคร ในงานทางด้านพิธีกร เคยเป็นพิธีกรรับเชิญให้กับรายการบ้านเลขที่ 5 เป็นพิธีกรรายการ มิติลี้ลับ รวมทั้งมีผลงานภาพยนตร์อย่างเช่น "เดอะเลตเตอร์ เขียนเป็นส่งตาย" (2549), "สุริโยไท" (2544) เป็นต้น ส่วนงานประจำ เป็นผู้จัดการฝ่ายการตลาดสนามซ้อมกอล์ฟ PAR 3 Masters อีกทั้งยังเคยร่วมแสดงเป็นตัวละครหลักในละครเวทีเรื่องบัลลังก์เมฆเมื่อปี 2544-2545 ในบท "ปานเทพ"
ชีวิตส่วนตัว.
ในทางด้านชีวิตส่วนตัว ศุภกิจได้ผ่านการสมรสกับ อโณมา ศรัณย์ศิขริน นักแสดงลูกครึ่งไทย-ญี่ปุ่น ต่อมาในปี 2553 ได้ออกมาแถลงข่าวว่าได้เลิกรากันแล้ว 
ชีวิตทางการเมือง.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ศุจกิจลงสมัคร ส.ส.แบบแบ่งเขต ในพื้นที่กรุงเทพมหานคร เขต 12 (เขตสวนหลวง) สังกัดพรรคภูมิใจไทย
ม่อจื๊อ

ม่อจื๊อ (ป. 470 – ป. 391 ปีก่อน ค.ศ.) เป็นนักปรัชญาชาวจีน คู่แข่งของขงจื๊อ หลักคำสอนของม่อจื๊ออยู่ในหนังสือที่มีชื่อเดียวกับชื่อของเขา คือ "ม่อจื๊อ" ประกอบด้วยข้อเขียน 53 บท เป็นทั้งข้อเขียนของเขาเองและที่สานุศิษย์ช่วยกันเรียบเรียงต่อเติม และมามีอิทธิพลต่อชาวจีนหลังจากที่เขาเสียชีวิตไปแล้วประมาณ 500 ปี
ประวัติ.
ม่อจื๊อ มีชื่อจริงว่า มั่ว ตี๋ (墨翟) สถานที่เกิดไม่แน่นอน บ้างก็ว่ามาจากแคว้นสุ้ง (ปัจจุบันอยูระหว่างมณฑลเหอหนานและมณฑลซานตง) บ้างก็ว่ามาจากแคว้นเดียวกับขงจื๊อ คือมาจากแคว้นหลู่
แนวความคิดของม่อจื๊อเป็นปฏิปักษ์อย่างรุนแรงต่อแนวความคิดของขงจื๊ออย่างเห็นได้ชัด ถึงแม้ว่าความต้องการที่เหมือนกันคือ เพื่อปรับปรุงให้สังคมดีขึ้น แต่ม่อจื๊อไม่นิยมวิธีการของขงจื๊อ โดยโจมตีว่า "เป็นวิธีการที่ไม่ได้ผลและเสียเวลา" ม่อจื๊อเน้นถึง ประโยชน์และความใช้ได้ของขนบธรรมเนียมประเพณีมากกว่าจะต้องยึดถือตามขงจื๊อทั้งหมด เชื่อในความเป็นไปของโลกหน้า สนับสนุนให้มนุษย์มีความรักซึ่งกันและกัน เขาเชื่อว่าความรักโดยไม่จำกัดเชื้อชาติ วรรณะ ชนชั้น หรือความยากดีมีจน ประณามการทำสงคราม
ความแตกต่างระหว่างแนวความคิดของขงจื๊อกับม่อจื๊อนี้ ทำให้ขงจื๊อได้รับขนานนามว่า "เป็นนักประมวลขนบธรรมเนียมประเพณีที่ดีมาใช้" แต่ม่อจื๊อเป็น "นักวิจารณ์ นักติชม" นอกจากนี้ม่อจื๊อยังได้รับการยกย่องว่าเป็นผู้นำความรู้ทางด้านตรรกศาสตร์เข้ามาใช้ในจีนเป็นคนแรก เกี่ยวกับตำแหน่งผู้ปกครองม่อจื๊อมีความเห็นว่า "ผู้ปกครองควรได้ตำแหน่งเพราะความดีและความสามารถส่วนตัวมากกว่าได้มาโดยการสืบตำแหน่ง ถ้าผู้ปกครองไม่มีความสามารถก็ควรจะยกตำแหน่งนี้ให้ที่ปรึกษาจะดีกว่า"
กีปู

กีปู  เป็นวิธีการเก็บบันทึกข้อมูลตัวเลขของวัฒนธรรมโบราณในแถบเทือกเขาแอนดีส กีปูจะประกอบด้วยเชือกหลักหนึ่งเส้นที่ถูกผูกไว้ด้วยเชือกหลากสีที่มีปมลักษณะแตกต่างกัน ตัวเลขจะถูกบันทึกเป็นเลขฐานสิบ คำว่ากีปูในภาษาเกชัวแปลว่า "ปม" ชาวอินคาไม่มีตัวอักษรและตัวเลข ดังนั้นจึงใช้เชือกหลากสีและการมัดปมเชือกเพื่อแสดงจำนวน สำหรับการนับตัวเลขจะใช้เลขฐานสิบเช่นกัน ตัวอย่าง หากเชือกหลักหน่วย มี 6 ปม เชือกหลักสิบมี 6 ปม ก็หมายถึงจำนวน 66 
ในสมัยของอาณาจักรอินคา กีปูถูกใช้อย่างกว้างขวาง เช่นการสำรวจประชากร การนับฝูงสัตว์ของกษัตริย์ การเก็บภาษี การวัดขนาดที่ดิน และการบันทึกข้อมูลปฏิทิน ผู้เก็บรักษากีปูที่เรียกว่า กีปูกามายุค (Quipu-kamayuq) จะมีหน้าที่สร้างกีปูขึ้นพร้อมกับจดจำคำอธิบายของกีปูนั้น ๆ ตำแหน่งนี้มักสืบทอดจากพ่อสู่ลูกไปพร้อมกับคำอธิบายกีปูแต่ละอัน
ปัจจุบันมีกีปูหลงเหลืออยู่เพียงประมาณ 600 อันทั่วโลก เพราะถูกชาวสเปนที่เข้ายึดครองอาณาจักรอินคานำไปเผาทิ้งเนื่องจากคิดว่าเชือกเหล่านั้นเกี่ยวข้องกับความชั่วร้าย
ชนาพัทธ์ ณ นคร

นายชนาพัทธ์ ณ นคร หรือ "เตมูจิน" อดีตที่ปรึกษารัฐมนตรีช่วยว่าการกระทรวงแรงงานและสวัสดิการสังคม สมัยรัฐบาล พล.อ. ชวลิต ยงใจยุทธ
นายชนาพัทธ์ เกิดเมื่อวันที่ 10 กันยายน พ.ศ. 2514 ที่จังหวัดนครศรีธรรมราช มีชื่อเสียงขึ้นมาจากการเป็นผู้ที่ตอบกระทู้ต่าง ๆ ในเว็บไซต์พันทิปดอตคอม โดยเฉพาะประเด็นที่เกี่ยวกับการเมือง โดยใช้นามแฝงว่า เตมูจิน
ต่อมานายชนาพัทธ์ เป็นผู้นำของขบวนการภาคประชาชนที่ใช้ชื่อว่า กลุ่มประชาชนผู้รักประชาธิปไตย ที่มีการเคลื่อนไหวในลักษณะที่สนับสนุน พ.ต.ท.ทักษิณ ชินวัตร และพรรคไทยรักไทย และต่อต้านผู้ที่ต่อต้าน พ.ต.ท.ทักษิณ ชินวัตร
ภายหลังการรัฐประหารในวันที่ 19 กันยายน พ.ศ. 2549 นายชนาพัทธ์เริ่มมีท่าทีที่เปลี่ยนไป โดยเริ่มเป็นผู้เปิดประเด็นเปิดโปงขบวนการต่าง ๆ ที่เกี่ยวข้องกับการเคลื่อนไหวของฝ่ายรัฐบาล พ.ต.ท.ทักษิณ ที่ต่อต้านฝ่ายที่กระทำการรัฐประหาร เช่น เป็นผู้ออกมาเปิดโปงว่า นายเนวิน ชิดชอบ เป็นผู้จ้างวานให้มีการชุมนุมเพื่อต่อต้านรัฐบาลหลังการรัฐประหารและคณะมนตรีความมั่นคงแห่งชาติ (คมช.) หรือกล่าวหากลุ่มเครือข่าย 19 กันยา ต้านรัฐประหาร เป็นต้น
วันที่ 9 กรกฎาคม พ.ศ. 2551 ศาลอาญาพิพากษาคดีที่นายชนาพัทธ์ ให้สัมภาษณ์สื่อมวลชน เมื่อวันที่ 1 ธ.ค. 2549 ว่า นายเนวิน ชิดชอบ อดีตรัฐมนตรีประจำสำนักนายกรัฐมนตรี ว่า สนับสนุนเงินจำนวน 10 ล้านบาท ให้กับ นายสุดชาย บุญไชย ในการเคลื่อนไหวทางการเมืองเพื่อต่อต้านรัฐบาลพลเอกสุรยุทธ จุลานนท์ รวมถึงคณะมนตรีความมั่นคงแห่งชาติ (คมช.) ว่าไม่มีมูลความจริง และทำให้นายเนวินได้รับความเสียหาย ศาลพิพากษาลงโทษจำคุกนายชนาพัทธ์ 6 เดือน พร้อมทั้งปรับ 10,000 บาท ความผิดฐานหมิ่นประมาทด้วยการโฆษณา แต่ให้รอลงอาญา 2 ปี และล่าสุดถูกตัดสินจำคุก 2 เดือน ฐานหมิ่นประมาทนายนพดล
โรงเรียนเชียงใหม่คริสเตียน

โครงการแมนฮัตตัน.
สหรัฐอเมริกา อังกฤษและแคนาดา ได้ร่วมมือกันตั้งโครงการลับ "ทูบอัลลอยด์" และ "สถานีวิจัยคลาค รีเวอร์" เพื่อออกแบบและพัฒนาอาวุธนิวเคลียร์ลูกแรก ภายใต้โครงการที่เรียกว่า "โครงการแมนฮัตทัน" ภายใต้การค้นคว้าวิจัยของนักวิทยาศาสตร์ และนักฟิสิกส์อเมริกัน นาม เจ. โรเบิร์ต ออปเพนไฮเมอร์ ระเบิดปรมาณูที่ใช้ถล่มเมืองฮิโรชิมะของญี่ปุ่น ที่ชื่อ "ลิตเติลบอย" นั้น ได้ใช้ ยูเรเนียม - 235, ลูกระเบิดลูกแรกถูกทดสอบที่ ทรีนิตี้, นิวเม็กซิโก ในวันที่ 16 กรกฎาคม 2488 ส่วนระเบิดที่ชื่อ “แฟตแมน” ซึ่งใช่ถล่มนางาซากินั้นใช้ พลูโตเนียม - 239
การเลือกเป้าหมายทิ้งระเบิด.
ในวันที่ 10 - 11 พฤษภาคม พ.ศ. 2488 ได้มีการคัดเลือกเป้าหมายที่ Los Alamos โดยด็อกเตอร์ เจ. โรเบิร์ต ออพเพนไฮเมอร์ นักฟิสิกส์ ใน "โครงการแมนฮัตทัน" ได้แนะนำ เป้าหมายสำหรับระเบิดลูกแรก คือ เมืองเกียวโต, ฮิโรชิมะ และ โยโกฮามา โดยใช้เงื่อนไขที่ว่า:
ฮิบะกุชะ.
ผู้รอดชีวิตจากเหตุการณ์ระเบิดในครั้งนั้น เรียกจุดที่ระเบิดถูกทิ้งลงใส่ฮิโรชิมะ ว่า "ฮิบะกุชะ" ในภาษาญี่ปุ่นหรือแปลเป็นภาษาไทยว่า "จุดระเบิดที่มีผลกระทบต่อชาวญี่ปุ่น" ด้วยเหตุนี้ ญี่ปุ่นจึงมีนโยบายต่อต้านการใช้ระเบิดปรมาณู ตั้งแต่นั้นเป็นต้นมา และประกาศเจตนาให้โลกรู้ว่า ญี่ปุ่นมีนโยบายจะไม่ยุ่งเกี่ยวกับอาวุธนิวเคลียร์ ในวันที่ 31 เดือนมีนาคม 2551 "ฮิบะกุชะ" มีรายชื่อผู้เสียชีวิตจากทั้งสองเมืองของญี่ปุ่น ที่ถูกจารึกไว้ประมาณ 243,692 คน และในเดือนสิงหาคมของปีเดียวกัน มีรายชื่อผู้เสียชีวิตที่ถูกจารึกไว้เพิ่มขึ้นมากกว่า 400,000 คน โดยแบ่งออกเป็นเมืองฮิโรชิมะ 258,310 คน และเมืองนางาซากิ 145,984 คน
ผู้รอดชีวิตชาวเกาหลี.
ในระหว่างสงครามนั้น ญี่ปุ่นได้เกณฑ์แรงงานชาวเกาหลีไปใช้งานอย่างทาสในทั้งสองเมือง ทั้งฮิโรชิมะ และนางาซากิ ปัจจุบันคาดการณ์ว่ามีชาวเกาหลีที่เสียชีวิตจากเหตุการณ์ระเบิดนิวเคลียร์ในประเทศญี่ปุ่น ที่เมืองฮิโรชิมะ ประมาณ 20,000 คน และอีกประมาณ 2,000 คน เสียชีวิตที่เมืองนางาซากิ ซึ่งประชากรเกาหลีที่เสียชีวิตในเหตุการณ์นี้มากถึง 1 ใน 7 ของจำนวนผู้เสียชีวิตทั้งหมด ตลอดระยะเวลาหลายปีที่ผ่านมา ชาวเกาหลีพยายามต่อสู้เพื่อรับการดูแลรักษาผลกระทบจากเหตุการณ์นี้ อย่างไรก็ตาม ทุกคนได้รับการเยียวยาภายใต้กฎหมายในปัจจุบัน
หนังสือและเอกสารอ่านเพิ่มเติม.
เอกสารเกี่ยวกับการทิ้งระเบิดปรมาณูมีมากมาย ทั้งที่เกี่ยวกับการตัดสินใจทิ้งระเบิด การตัดสินใจใช้ระเบิด การยอมจำนนของญี่ปุ่น รายการข้างล่างนี้เป็นตัวอย่างผลงานที่เกี่ยวข้องกับเรื่องเหล่านี้
Murakami, Chikayasu (2007). Hiroshima no shiroi sora ~The white sky in Hiroshima~. Bungeisha. ISBN 4-286-03708-8.
แหล่งข้อมูลอื่น.
 <ns>10</ns>
 <id>1091822</id>
 <revision>
 <id>11529146</id>
 <parentid>8810190</parentid>
 <timestamp>2024-05-25T14:33:54Z</timestamp>
 <contributor>
 <username>Mr.BuriramCN</username>
 <id>181355</id>
 </contributor>
 <origin>11529146</origin>
 <model>wikitext</model>
 <format>text/x-wiki</format>
วิทยามะเร็ง

วิทยามะเร็ง หรือ วิทยาเนื้องอก  เป็นสาขาหนึ่งของวิชาแพทยศาสตร์ที่ศึกษาเกี่ยวกับเนื้องอกหรือมะเร็ง และเพื่อให้เกิดความเข้าใจในการเจริญ, การวินิจฉัย, การรักษา และการป้องกันมะเร็ง รากศัพท์ของคำว่า oncology มาจากภาษากรีก "onkos" (ογκος) หมายถึงก้อนหรือเนื้องอก และ "-ology" ซึ่งหมายถึง การศึกษาเกี่ยวกับ 
แพทย์ผู้เชี่ยวชาญด้านวิทยามะเร็งนั้นจะเกี่ยวข้องกับการดูแลผู้ป่วยในหลากหลายด้าน ไม่ว่าจะเป็นกายภาพบำบัด, จิตบำบัดหรือการให้คำปรึกษา, พันธุศาสตร์คลินิก ในทางกลับกันแพทย์นั้นต้องประสานงานกับพยาธิแพทย์เพื่อให้เข้าใจถึงธรรมชาติของเนื้องอกเพื่อช่วยในการรักษา
วิทยามะเร็งเกี่ยวข้องกับ
โจ ฮิงาชิ

โจ ฮิงาชิ  เป็นตัวละครเอกในเกมส์และการ์ตูนเรื่องตำนานกาโรเด็นเซ็ตสึ รวมทั้ง"เดอะคิงออฟไฟท์เตอร์ส" ซึ่งเป็นนักสู้ชาวญี่ปุ่นผู้ใช้วิชามวยไทยในการต่อสู้ และได้รับการจัดให้เป็นตัวละครหลักของเกมมานานกว่าหนึ่งทศวรรษ เขาเป็นนักมวยไทยชาวญี่ปุ่นผู้มีแถบผ้าคาดหัวเป็นรูปธงชาติญี่ปุ่นและไว้ผมตั้งเป็นสัญลักษณ์ประจำตัว อีกทั้ง มีผ้าพันมือ สวมถุงเท้าแบบชุดของนักมวยไทย ทั้งนี้ โจมักสวมกางเกงมวยไทยสีเหลือง, แดง, ส้มเป็นประจำแทบทุกภาค นอกจากนี้ เขายังเคยสวมกางเกงมวยไทยเป็นสีน้ำเงิน และรัดด้วยประเจียดที่ต้นแขนในบางภาค
ค.ศ. 1997 นิตยสารเกมเมสท์ ได้รับการโหวตเป็นตัวละครที่ได้รับความนิยมเป็นอันดับที่สามสิบเก้า ซึ่งอยู่ในอันดับเดียวกันกับจิน ชอนเรย์ จากเกมตำนานกาโร และแซนกีฟจากสตรีทไฟท์เตอร์ นอกจากนี้ จากการสำรวจความนิยมจากเว็บไซต์นีโอจีโอฟรีค เขาได้รับผลการโหวตเป็นตัวละครที่ได้รับคะแนนความนิยมสูงสุดเป็นอันดับสองด้วยคะแนน 3,654 คะแนนโหวต โจยังกลายมาเป็นมาสคอตหลักของนีโอจีโอฟรีคสำหรับบทวิเคราะห์และเรื่องราวเกี่ยวกับเกมใหม่จาก SNK 
จากภาพลักษณ์ที่โดดเด่น ส่งผลให้โจ ฮิงาชิ เป็นตัวละครที่ได้รับความนิยมในระดับนานาประเทศ ซึ่งครั้งหนึ่งได้มีการจัดประกวดคอสเพลย์ที่เมืองเซาเปาโล ประเทศบราซิล ในเดือนมกราคม ค.ศ. 2006 ผู้สมบทบาทโจ ฮิงาชิ เป็นฝ่ายชนะเลิศในการประกวด โจ ฮิกาชิ มีท่าไม้ตายคือ เฮอริเคนอัปเปอร์, สแลชคิก, ไทเกอร์คิก และมีสุดยอดท่าไม้ตายคือ สกรูอัปเปอร์ รวมทั้ง โจ ฮิกาชิ ยังกลับมามีบทบาทอีกครั้งในเกม เดอะคิงออฟไฟท์เตอร์ส XIII
ประวัติตามท้องเรื่อง.
แม้ว่าโจ ฮิงาชิ จะมีถิ่นกำเนิดอยู่ที่ประเทศญี่ปุ่น แต่เขาก็ใช้เวลาส่วนใหญ่อยู่ที่ประเทศไทยสำหรับการฝึกวิชามวยไทย ภายหลังจากที่เขาได้เป็นแชมป์มวยไทยแล้ว เขาก็มุ่งหน้าสู่เซาธ์ทาวน์เพื่อพิสูจน์ฝีมือในศึกเดอะคิงออฟไฟท์เตอร์สทัวร์นาเมนท์ เช่นเดียวกันกับเทอร์รี่ โบการ์ด และแอนดี้ โบการ์ด ที่กำลังตามล่ากีส ฮาวเวิร์ด เพื่อล้างแค้นให้บิดาของตน แล้วพวกเขาก็ได้มาเป็นเพื่อนสนิทกันในเวลาต่อมา จากการที่มีผู้ชื่นชอบโจ ฮิงาชิ ทำให้มวยไทยกลายเป็นที่รู้จักมากขึ้นตามไปด้วย นอกจากนี้ "โจ ฮิกาชิ" ยังมีสหายเก่าเป็นนักมวยไทยชื่อหัวใจ ซึ่งเคยเป็นศัตรูกันมาก่อนด้วยเช่นกัน
สื่อผสม.
ชื่อดนตรีประกอบฉากต่อสู้ของโจ มักใช้ชื่อที่เป็นภาษาไทยหรือบ่งบอกความเป็นไทยแฝงอยู่ด้วย ไม่ว่าจะเป็น : "Thai nanbu no tsutaetai atarashii shi" , "Wani no Mi" , "Thai nanbu ni tsutawatta sp no shi" , "The River" , "Kurikinton ~Gomame Guitar Ver.~" , "Kurikinton (Chestnuts and Mashed Sweet Potatoes)" , "Muay Thai" และ "Sharakusee ze"
บัญชา อ่อนดี

บัญชา อ่อนดี นักเขียนชาวไทย โดยมีผลงานในการที่เข้ารอบสุดท้ายของรางวัลซีไรต์ในประเทศไทย ในปี 2546 ในชื่อเรื่อง "เสือตีตรวน
ประวัติ.
บัญชา อ่อนดี เกิดที่จังหวัดอุตรดิตถ์ เป็นบุตรชายคนสุดท้องของจำนวนพี่น้องเก้าคน จบวิชาพลศึกษา เริ่มต้นจากงาน รปภ. ครู ก่อนเข้ากรุงเทพฯ เป็นนักหนังสือพิมพ์ จากสายข่าวกีฬา สู่วรรณกรรม จากหนังสือพิมพ์ข่าวสด ปัจจุบันเป็นบรรณาธิการในเครือผู้จัดการ
นอกจาก "เสือตีตรวน" แล้ว ยังมีผลงาน "แผ่นแก้มกาลเวลา"(บทกวี) "ดาวดวงนั้น" (เรื่องยาว) และหนังสือรวมบทความปกิณกะอีกจำนวนหนึ่ง
อู๋ เจี้ยนหาว

อู๋ เจี้ยนหาว (หรือ แวนเนส อู๋; ; เกิด 7 สิงหาคม ค.ศ. 1978) เป็นนักร้อง นักเต้น นักแสดง นายแบบ นักแต่งเพลงชาวไต้หวัน-อเมริกัน ซึ่งถูกจัดอยู่ในกลุ่มชน ABC (American-Born Chinese) เป็นที่รู้จักจากบทบาท "เหม่ยจั้ว" ในซีรีส์โทรทัศน์เรื่อง รักใสใส หัวใจสี่ดวง (2001) และเป็นสมาชิกของวงเอฟโฟร์ ต่อมาเปลี่ยนชื่อเป็น JVKV
ประวัติ.
อู๋ เจี้ยนหาวเกิดที่ ลอสแอนเจลิส แคลิฟอร์เนีย ประเทศสหรัฐอเมริกา ทำให้เขาพูดได้คล่องทั้ง 2 ภาษาคือจีนกลางและอังกฤษ เขาเคยเป็นตัวประกอบในมิวสิกวิดีโอรีมิกซ์ของ Run-DMC ในเพลง It's like That เขามีผลงานละครที่เป็นที่รู้จักอย่าง “รักใสๆ หัวใจ 4 ดวง” (Meteor Garden) ทั้งภาค 1 และ 2 (2001/2002), Peach Girl (2002), Come To My Place (2002), Star Runner (2003), Dragon Squad (2005) Kung-Fu Fighter (2007) ปี 2008 “เติมฝัน...วันรัก” (Wish To See You Again) และในปี 2009 “สถานีต่อไป...ความสุข” (Autumn's Concerto)
ทางด้านผลงานเพลง เขามีโอกาสได้ออกอัลบั้มในนามวง F4 ถึง 3 อัลบั้มด้วยกัน คือ Meteor Garden (2001), Meteor Rain (2002) และ Fantasy 4 Ever (2003) จนโด่งดังไปทั่วเอเชีย และยังมีโอกาสได้ร่วมงานกับศิลปินระดับแนวหน้าหลายคน เช่น บียอนเซ่ ในเพลง Crazy in Love ในปี 2004 (วางขายเฉพาะในทวีปเอเชีย), Coco Lee ในเพลง Hip Hop Tonight ในปี 2006 รวมถึงการออกอัลบั้มคู่กับซูเปอร์สตาร์ชาวเกาหลี Kangta ในอัลบั้ม Scandal ในปี 2006 จนโด่งดังมาแล้วในประเทศเกาหลี
เขามีผลงานอัลบั้มเดี่ยว คือ Body Will Sing (2002) และ อัลบั้ม V.DUBB (2007) และในปี 2008 ออกอัลบั้มรวมเพลง “Vanness In Between New Songs & Greatest Hits”
ตุ้มน้ำหนัก

ตุ้มน้ำหนัก  คือวัสดุที่ใช้สำหรับเทียบค่าน้ำหนัก ซึ่งกำหนดให้มีรูปร่างลักษณะทางชั่งตวงวัดโดยเฉพาะ ตามกฎหมายประเทศไทย สำนักชั่งตวงวัด สังกัดกรมการค้าภายใน เป็นหน่วยงานที่กำกับดูแล มาตรฐานตุ้มน้ำหนักของไทย ได้กำหนดไว้ใน พระราชบัญญัติมาตราชั่งตวงวัดไทย พ.ศ. 2542 ว่า ตุ้มน้ำหนัก คือ ตุ้มแสดงน้ำหนักที่ใช้ในการชั่ง ทั้งยังกำหนดหลักเกณฑ์ต่าง ๆ ที่เกี่ยวกับตุ้มนำหนักด้วย ตาม พรบ. ดังกล่าวมีตุ้มนำหนักอยู่ 2 ชนิด คือตุ้มน้ำหนักที่ไม่ได้ใช้ชั่งอัญมณี และตุ้มน้ำหนักที่ใช้ชั่งอัญมณี
หน่วยน้ำหนักเมตริก.
เนื่องจากนิยามหน่วยน้ำหนัก ที่กำหนดโดยสำนักงานชั่งตวงวัดระหว่างประเทศ (International Bureau of Weights and Measures; BIPM หรือ IBWM) ตามอนุสัญญาเมตริก (Convention du Mètre หรือ Metre Convention) หรือสนธิสัญญาเมตริก งประเทศไทยได้เข้าเป็นภาคีสมาชิกอนุสัญญาเมตริกและรับเอาวิธีเมตริกมาเป็นหลักการชั่งตวงวัดของประเทศเมื่อ พ.ศ. 2455 เป็นต้นมาจนถึงปัจจุบัน กำหนดให้ใช้หน่วยเป็น กิโลกรัม ซึ่งหมายถึง แท่งโลหะต้นแบบหรือตุ้มน้ำหนักต้นแบบ (เรียก "แบบประถมสากลหน่วยกิโลกรัม") ที่กำหนดร่วมกันระหว่างสมาชิก เป็นกิโลกรัม และต่อมาได้จำลองน้ำหนักให้กับตุ้มกิโลกรัมอื่น ๆ เพื่อนำไปเป็น ต้นแบบให้กับการผลิตตุ้มน้ำหนักอื่น ๆ สำหรับนำไปกำหนดเป็นค่าน้ำหนักให้กับเครื่องชั่งชนิดต่างในอุตสาหกรรมการผลิตเครื่องชั่ง
เนื่องจากความหลากหลายในงานและความต้องการ จึงมีความพยายามที่จะแบ่งระดับชั้นตุ้มน้ำหนัก ให้หลากหลาย เพื่อการใช้งานต่าง ๆ จึงได้ร่วมมือกันระหว่างประเทศสมาชิก กำหนดมาตรฐานตุ้มน้ำหนักออกเป็นประเภทต่าง คือ E1, E2, F1, F2, M1, M1-2, M2, M2-3, M3 โดยใช้ความสามารถในการรักษาค่าผลผิดเป็นตัวกำหนด ซึ่งความสามารถเช่นนี้ขึ้นอยู่กับวัสดุ รูปร่าง ขนาด ความหนาแน่น การเก็บรักษาจัดการตุ้มน้ำหนัก เป็นต้น
แม่น้ำโก-ลก

แม่น้ำโก-ลก เป็นแม่น้ำสายสำคัญของภาคใต้ตอนล่างของประเทศไทย เป็นแม่น้ำที่กั้นพรมแดนระหว่างไทยกับมาเลเซีย ชื่อแม่น้ำในภาษามลายูมีความหมายว่า 'แม่น้ำมีดพร้า' แม่น้ำนี้กั้นระหว่างรัฐกลันตันของประเทศมาเลเซียกับจังหวัดนราธิวาสของประเทศไทย และมีสะพานมิตรภาพเชื่อมระหว่างเมืองรันเตาปันจังของมาเลเซียและเมืองสุไหงโก-ลกของไทย โดยเมืองรันเตาปันเจาอยู่ในเขตปลอดอากร
แม่น้ำนี้ไหลลงตรงอ่าวไทยที่อำเภอตากใบ จังหวัดนราธิวาส โดยพื้นที่ริมแม่น้ำนี้ถูกน้ำท่วมประจำฤดูในช่วงมรสุม ครั้งหนึ่ง เคยมีเหตุการณ์น้ำท่วมขนาดใหญ่ในวันที่ 21 ธันวาคม พ.ศ. 2552 ซึ่งก่อให้เกิดการอพยพฉุกเฉินในรัฐกลันตันบางส่วน
แม่น้ำนี้มีต้นกำเนิดที่เขาเยลีบนทิวเขาสันกาลาคีรีในอำเภอสุคิริน แล้วไหลไปที่อำเภอแว้ง อำเภอสุไหงโก-ลก และอำเภอตากใบ รวมมีความยาว บริเวณที่แม่น้ำไหลผ่าน โดยเฉพาะอำเภอสุคีริน เคยเป็นที่ตั้งของเหมืองทองคำหลายแห่งมาตั้งแต่ก่อนสมัยสงครามโลกครั้งที่สอง ถึงแม้ว่าปัจจุบันจะไม่ครึกครื้นเหมือนแต่ก่อน แต่อาชีพร่อนทองยังคงมีอยู่ โดยชาวบ้านใช้ภูมิปัญญาการขุดทองเป็นตัวหารายได้เสริมนอกจากการท่องเที่ยว
สถานีทอทเทนแฮมคอร์ทโร้ด

สถานีทอทเทนแฮมคอร์ทโร้ด  เป็นสถานีหนึ่งของรถไฟใต้ดินลอนดอนซึ่งตั้งอยู่บนเซนต์ไกลส์เซอร์คัสในนครหลวงเวสต์มินสเตอร์ สถานีนี้อยู่ระหว่างสถานีออกซฟอร์ดเซอร์คัสและสถานีโฮลบอร์นบนสายเซ็นทรัล สถานีเลสเตอร์สแควร์และสถานีกู๊ดจ์บนสายนอร์ธเธิร์น และอยู่ในเขต 1
รักต้องซ่อม

รักต้องซ่อม เป็นละครซิตคอมไทย ผลิตโดยเวิร์คพอยท์ เอ็นเทอร์เทนเมนท์ ออกอากาศครั้งแรกเมื่อวันที่ 7 กรกฎาคม พ.ศ. 2550 จนถึงวันที่ 28 ธันวาคม พ.ศ. 2551 ทุกวันเสาร์ เวลา 14.00 น. ต่อมาย้ายเวลาออกอากาศเป็นทุกวันอาทิตย์ เวลา 16.00 น. ทางช่อง 5
เรื่องย่อ.
เรื่องราวของสามพี่น้องต่างแม่ สุดเขต, ชายแดน, แผ่นดิน ที่ได้รับมรดกจากแหลมทองผู้เป็นพ่อ โดยมีเงื่อนไขให้เปิดร้านซ่อมของด้วยกัน พวกเขาตั้งชื่อร้านว่า "ตระกูลซ่อม" เรื่องราวปัญหาวุ่นวายและความรักอยู่ในเหตุการณ์ในตลาดนัดแห่งนี้
รับบทโดย เกียรติกมล ล่าทา
ตัวเอกของเรื่อง เป็นลูกคนกลางของตระกูลซ่อม เป็นช่างซ่อมเครื่องใช้ไฟฟ้า หนุ่มหล่อที่มีความมั่นใจในตัวเองเป็นอย่างมาก
รับบทโดย เท่ง เถิดเทิง
พี่ชายคนโตของตระกูลซ่อม เป็นช่างไม้ จึงมักจะถูกเรียกว่า ช่างเขต แอบรักเข็มทองซึ่งเป็นเพื่อนเก่าสมัยเรียน เป็นคนร่าเริง อารมณ์ดี ตลก
รับบทโดย วศิษฏ์ ผ่องโสภา
น้องสุดท้องของตระกูลซ่อม
รับบทโดย สุจิรา อรุณพิพัฒน์
ลูกสาวคนโตของเข็มทอง มีหน้าที่เก็บค่าเช่าห้องพักในคอนโดมิเนียมของแม่ที่ตนอาศัยอยู่ แอบรักชายแดนแต่เล่นตัว
รับบทโดย ชุติมา ทีปะนาถ
น้องสาวของป่านทอ เป็นนักศึกษาวัยรุ่น ที่แอบชอบชายแดน แต่ไม่รู้ตัวว่าแผ่นดินแอบชอบตนอยู่
รับบทโดย ปิติศักดิ์ เยาวนานนท์
เจ้านายคนใหม่ของป่านทอ มาจากรัฐเท็กซัสแต่มักจะใช้ภาษาอังกฤษแบบแปลก ๆ อยู่เสมอ ๆ
รับบทโดย พิมพ์ผกา เสียงสมบุญ
แม่ของป่านทอ และ ปอถัก เป็นเจ้าของคอนโดมิเนียม มีนิสัยขี้เหนียว งกเงิน หน้าเลือด พยายามหาวิธีที่ทำให้ตนและคนในครอบครัวไม่เสียเงินหรือเสียเงินน้อยที่สุด แบบสุดโต่ง
รับบทโดย เห็ดเผาะ เชิญยิ้ม
น้องสาวของเข็มทอง มีเอกลักษณ์ประจำตัวคือมักจะพูดเสียงไม่ชัดและมักทำตาเหล่
รับบทโดย โน้ต เชิญยิ้ม
เจ้าของร้านอาหารตามสั่งที่อยู่ข้างร้านตระกูลซ่อม มักชอบซ่อนเงินตัวเองไม่ให้ฮันนี่รู้เห็น แต่มักจะแสดงอาการหึงหวงเวลาที่ฮันนี่ไปคุยกับผู้ชายคนอื่นที่มาในร้าน
รับบทโดย แอนนี่ บรู๊ค
ภรรยาของเฮียบึ้ง เป็นคนลำพูน มักจะหว่านสเน่ห์ใส่ลูกค้าผู้ชายในร้าน จนเฮียบึ้งไม่ค่อยพอใจ มักจะทะเลาะกับเฮียบึ้งอยู่บ่อยครั้งโดยเฉพาะเรื่องความหึงหวงทั้งตนและสามี
รับบทโดย โก๊ะตี๋ อารามบอย
ชายที่ตาบอด แต่มักชอบทำตัวแปลก ๆ เหมือนไม่ใช่คนตาบอด จนมีแต่คนสงสัยว่าน้าชาติตาบอดจริงหรือเปล่า
รับบทโดย สิริพงศ์ สุขสมนาค
กรรมกรสาวประเภทสอง ที่มักจะแบกกระสอบหนัก ๆ
รับบทโดย พิจิตรา สิริเวชพันธ์
ลูกสาวของหัวหน้าบริษัทที่ชายแดนทำงาน และเป็นแฟนเก่าของชายแดนที่ถูกชายแดนหักอก
รับบทโดย พัทธดนย์ เกลี้ยงจันทร์
หลานของเข็มทอง เป็นเด็กที่มาจากต่างจังหวัดเข้าในมาเมืองเนื่องจากแม่ของเก่งซึ่งเป็นน้องสาวของเข็มทองมาฝากให้เข็มทองเลี้ยง เพื่อจะได้เรียนในโรงเรียนดี ๆ ในเมือง เป็นคนหัวดี ฉลาด
เพลงประกอบ.
เพลงประกอบทั้งหมด มาจากสังกัด ทรูแฟนเทเชีย
ร้องโดย ตุ้ย เกียรติกมล ล่าทา
ร้องโดย พัดชา เอนกอายุวัฒน์
มาจากอัลบั้ม Patcha The Miracle 6 
ร้องโดย อนุสรา วันทองทักษ์
มาจากอัลบั้ม Daisy Daisy
การออกอากาศ.
รักต้องซ่อม ออกอากาศทุกวันเสาร์ เวลา 14.00 น. โดยออกอากาศแทนเวลาเดิมของ โคกคูนตระกูลไข่ ต่อมาย้ายวันและเวลาออกอากาศเป็นทุกวันอาทิตย์ เวลา 16.00 น. ทางช่อง 5 แต่ทว่าเมื่อต้นปี พ.ศ. 2552 ละครก็หลุดออกจากผังรายการของสถานี พร้อมรายการอื่นในเครืออีก 4 รายการเนื่องจากความผิดพลาดในการสื่อสารและประสานงานกันของบริษัทกับสถานี โดยตอนสุดท้ายที่ออกอากาศคือตอนพิเศษ "รักวุ่นวายของนายต้องซ่อม" ออกอากาศเมื่อวันที่ 28 ธันวาคม พ.ศ. 2551
สถานีลาดกระบัง

สถานีลาดกระบัง เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ โดยสถานีลาดกระบังเป็นสถานีสุดท้ายก่อนเข้าสู่ท่าอากาศยานสุวรรณภูมิ 
ระดับพื้นดินมี สถานีรถไฟลาดกระบัง (รหัส: 3010; หม.) ซึ่งเป็นสถานีรถไฟทางไกลของการรถไฟแห่งประเทศไทย ในเขตลาดกระบัง กรุงเทพมหานคร
ที่ตั้ง.
อยู่บนแนวเส้นทางรถไฟทางไกลสายตะวันออก บริเวณสถานีรถไฟลาดกระบัง ใกล้กับทางแยกต่างระดับร่มเกล้า (จุดตัดทางพิเศษกรุงเทพฯ-ชลบุรี และถนนร่มเกล้า) ฝั่งตะวันออก ในพื้นที่แขวงคลองสามประเวศ เขตลาดกระบัง กรุงเทพมหานคร
สำหรับสถานีลาดกระบัง และสถานีบ้านทับช้าง มีระยะห่างประมาณ 6 กิโลเมตร ส่วนสถานีลาดกระบัง ถึงสถานีสุวรรณภูมิ ห่างกันประมาณ 6 กิโลเมตร
สถานีควีนสเวย์

สถานีควีนสเวย์  เป็นสถานีหนึ่งของรถไฟใต้ดินลอนดอนซึ่งตั้งอยู่บนจุดเชื่อมต่อระหว่างควีนสเวย์และถนนเบยส์วอเตอร์ และอยู่ทางทิศตะวันตกเฉียงเหนือจากสวนเคนซิงตัน สถานีนี้อยู่ระหว่างสถานีนอตติงฮิลล์เกตและสถานีแลงคาสเตอร์เกตบนสายเซ็นทรัล และอยู่ในเขต 1
ประวัติ.
สถานีควีนสเวย์ถูกเปิดในวันที่ 30 กรกฎาคม พ.ศ. 2443 ในชื่อ "ควีนส์โร้ด"  และถูกเปลี่ยนชื่อในวันที่ 9 กันยายน พ.ศ. 2489
วรรณยุกต์

วรรณยุกต์ หรือ วรรณยุต  หมายถึง ระดับเสียง หรือเครื่องหมายแทนระดับเสียง ที่กำกับพยางค์ของคำในภาษา เสียงวรรณยุกต์หนึ่งอาจมีระดับเสียงต่ำ เสียงสูง เพียงอย่างเดียว หรือเป็นการทอดเสียงจากระดับเสียงหนึ่ง ไปยังอีกระดับเสียงหนึ่ง ก็ได้ ภาษาในโลกนี้มีทั้งที่ใช้วรรณยุกต์ และไม่ใช้วรรณยุกต์ เสียงวรรณยุกต์หนึ่ง ๆ อาจเปลี่ยนแปลงได้เมื่อมีการประสมคำหรือเปลี่ยนตำแหน่งการเน้นเสียง
ระบบวรรณยุกต์.
ในภาษาที่มีวรรณยุกต์ หรือ "ภาษาวรรณยุกต์" ทุกพยางค์จะมีระดับเสียงที่กำหนดไว้แล้ว ดังนั้น พยางค์สองพยางค์สามารถมีพยัญชนะที่เหมือนกัน และ สระที่เหมือนกัน แต่ในขณะเดียวกันก็สามารถมีวรรณยุกต์ที่ไม่เหมือนกันได้
กลุ่มภาษาไท.
ภาษาไทยมาตรฐาน.
ภาษาไทยมาตรฐานมีวรรณยุกต์ 5 เสียง คือ 
ทุกคำที่กล่าวข้างบน ล้วนแต่ประกอบด้วยเสียงพยัญชนะเดียวกัน คือ [kʰ] (มิใช่รูปพยัญชนะ คือ ข ค) และเสียงสระเดียวกัน คือ [aː] แต่มีเสียงวรรณยุกต์ซึ่งไม่เหมือนกัน (มิใช่รูปพยัญชนะ เช่น ไม้เอก ไม้โท)
ภาษาลาวถิ่นเวียงจันทน์.
ภาษาลาวถิ่นเวียงจันทน์ส่วนใหญ่มีวรรณยุกต์ 6 เสียง คือ
ดั่งภาษาไทย ทุกคำที่กล่าวข้างบน ยกเว้น กา ล้วนแต่ประกอบด้วยเสียงพยัญชนะเดียวกัน คือ [kʰ] (มิใช่รูปพยัญชนะ คือ ข ค) และเสียงสระเดียวกัน คือ [aː] แต่มีเสียงวรรณยุกต์ซึ่งไม่เหมือนกัน (มิใช่รูปพยัญชนะ เช่น ไม้เอก ไม้โท)
ภาษาไทยถิ่นเหนือ.
คำเมืองถิ่นเชียงใหม่ส่วนใหญ่มีวรรณยุกต์ 6 เสียง คือ
ทุกคำที่กล่าวข้างบน ล้วนแต่ประกอบด้วยเสียงพยัญชนะเดียวกัน คือ [k] และเสียงสระเดียวกัน คือ [aː] แต่มีเสียงวรรณยุกต์ซึ่งไม่เหมือนกัน และไม่มีในภาษาไทย
ภาษาจีนกลาง.
ภาษาจีนกลางมีวรรณยุกต์ 5 เสียง คือ
ทันตแพทยศาสตร์

ทันตแพทยศาสตร์  เป็นสาขาวิชาที่ประเมิน วินิจฉัย ป้องกัน และรักษาโรค ความผิดปกติ หรือภาวะในช่องปาก บริเวณใบหน้าขากรรไกร และ/หรือบริเวณใกล้เคียงและโครงสร้างอื่น ๆ ที่เกี่ยวข้อง และผลกระทบต่อร่างกายมนุษย์ บุคคลที่ประกอบอาชีพที่กระทำหัตถการดังกล่าวจะเรียกว่า ทันตแพทย์ (dentist) 
ทันตแพทยศาสตร์เป็นวิชาชีพทางสาธารณสุขที่ผ่านการศึกษาและฝึกฝนจนสำเร็จการศึกษา ซึ่งในประเทศไทยจะได้รับปริญญาบัตรทันตแพทยศาสตรบัณฑิต (ท.บ.) หรือเทียบเท่ากับ Doctor of Dental Surgery (DDS) สำหรับในต่างประเทศยังมีวุฒิการศึกษาอื่น ๆ ที่เทียบเท่า เช่น Doctor of Dental Medicine (DMD) , Bachelor of Dentistry (BDent) , Bachelor of Dental Science (BDSc) , หรือ Bachelor of Dental Surgery/Chirurgiae (BDS หรือ BChD) ในประเทศไทยนอกจากจะต้องผ่านการศึกษาในคณะทันตแพทยศาสตร์เป็นเวลา 6 ปี แล้วจะต้องได้รับอนุมัติใบอนุญาตประกอบวิชาชีพทันตกรรม ซึ่งออกโดยทันตแพทยสภาผ่านการสอบทั้งในภาคทฤษฎีและปฏิบัติ จึงจะสามารถประกอบอาชีพทันตแพทย์(dentist)ในประเทศไทยได้ 
หลักสูตรทันตแพทยศาสตร์ในไทย.
การเรียนการสอน.
หลักสูตรทันตแพทยศาสตร์ในไทยมักจะแบ่งการเรียนการสอนของระดับปริญญาตรีออกเป็น 2 ช่วงคือ “ชั้นพรีคลินิก” และ “ชั้นคลินิก” โดยส่วนมากจะแบ่งตามชั้นปีที่ศึกษาและความสามารถในการให้การดูแลรักษาผู้ป่วยจริง ในการเรียนการสอนนั้นจะประกอบไปด้วยวิชาพื้นฐานทางการแพทย์และทางทันตกรรมเป็นหลักสำคัญ และจะแบ่งการเรียนออกเป็นสองรูปแบบหลักคือ การเรียนแบบเลคเชอร์หรือฟังบรรยาย และ การเรียนแบบภาคปฏิบัติทั้งในห้องแลปและในผู้ป่วยจริง ทั้งนี้เมื่อเรียนจนจบหลักสูตรทันแพทยศาสตร์ในระดับปริญญาตรีแล้ว ก็ยังสามารถสอบเพื่อเข้าเรียนต่อในระดับบัณฑิตศึกษาต่อไปได้
ชั้นพรีคลินิก.
“ชั้นพรีคลินิก” ในประเทศไทยมักจะหมายถึงนิสิตนักศึกษาทันตแพทย์ที่กำลังศึกษาอยู่ในชั้นปีที่ 1-3 ของระดับปริญญาตรี โดยเนื้อหาการเรียนการสอนจะเน้นหนักไปที่การเรียนแบบฟังบรรยายและการฝึกปฏิบัติในห้องแลป เช่น ฝึกทำฟันเทียมทั้งปาก ฝึกการทำทันตกรรมหัตถการเบื้องต้น เป็นต้น ทั้งนี้จะไม่มีการทำหัตถการใดใดกับผู้ป่วยจริงทั้งสิ้น
ชั้นคลินิก.
“ชั้นคลินิก” ในประเทศไทยมักจะหมายถึงนิสิตนักศึกษาทันตแพทย์ที่กำลังศึกษาอยู่ในชั้นปีที่ 4-6 ของระดับปริญญาตรี โดยเนื้อหาการเรียนการสอนจะเน้นหนักไปที่การฝึกปฏิบัติในการให้การดูแลรักษาผู้ป่วยจริง ภายใต้การดูแลที่เข้มงวดของอาจารย์ผู้สอน เช่น การถอนฟัน การผ่าฟันคุด เป็นต้น แต่ก่อนที่จะเริ่มให้การดูแลรักษาผู้ป่วยจริงได้นั้นจะต้องผ่านการสอบวัดความรู้ทางทันตกรรมระดับประเทศหรือ “National license” ที่จัดขึ้นโดยทันตแพทย์สภา ซึ่งจะมีการจัดสอบเพียง 2 ครั้งต่อปีเท่านั้น
ระดับบัณฑิตศึกษา.
โดยปกติแล้วผู้ที่จะศึกษาต่อในระดับบัณฑิตศึษาได้นั้นจะต้องได้รับปริญญาบัตรทันตแพทยศาสตรบัณฑิต (ท.บ.) มาก่อนหรืออาจเป็นไปตามเกณฑ์ที่สถาบันที่เปิดสอนกำหนด โดยจะมีหลักสูตรให้เลือกศึกษาต่อ ดังนี้
ทั้งนี้เนื้อหาและระยะเวลาของแต่ละหลักสูตรจะแตกต่างกันไปตามแต่ละสถาบันที่เปิดสอน
เฮนรี แมนซินี

เฮนรี แมนซินี  (16 เมษายน ค.ศ. 1924- 14 มิถุนายน ค.ศ. 1994) เป็นนักประพันธ์เพลง คอนดักเตอร์ และนักเรียบเรียงเพลง ชาวอเมริกัน เคยได้รับรางวัลออสการ์มาแล้ว และเคยได้รับรางวัลแกรมมี่หลายรางวัลรวมถึงสาขาประสบความสำเร็จในอาชีพการงานในปี 1995 ผลงานที่มีชื่อเสียงของเขาเช่นธีมเพลงประกอบภาพยนตร์ซีรีส์เรื่อง "The Pink Panther" และเพลง Moon River
เฮนรี แมนซินี จบการศึกษาวิชาดนตรีจากสถาบันดนตรีที่มีชื่อเสียงแห่งมหานครนิวยอร์กที่ชื่อ The Carnegie Institute Of Technology Music School และเรียนต่อที่ Juilliard School of Music เป็นลูกศิษย์ของอาจารย์ดนตรีที่มีชื่อเสียงอย่าง Castelnuovo -Tedesco และ Krenek งานของเขาส่วนมากเป็นงานแต่งเพลงและเป็นผู้อำนวยการเพลงประกอบภาพยนตร์และโทรทัศน์ และเพลง Moon River ที่โด่งดังเขาเป็นผู้แต่งทำนอง
พรรคปลดปล่อยแห่งประชาชนปฏิวัติ

พรรคปลดปล่อยแห่งประชาชนปฏิวัติ (Revolutionary People’s Liberation Party) ก่อตั้งเมื่อ พ.ศ. 2521 เป็นสาขาของขบวนการประชาชนเพื่อการปลดปล่อยตุรกี ซึ่งได้ตั้งชื่อใหม่เมื่อ พ.ศ. 2537 แนวคิดของพรรคสนับสนุนลัทธิมาร์กและต่อต้านสหรัฐอย่างรุนแรง
ปฏิบัติการ.
เน้นการโจมตีเจ้าหน้าที่รัฐบาลตุรกีในช่วง พ.ศ. 2523 จากนั้นอีก 10 ปีต่อมา เปลี่ยนมาเน้นที่การโจมตีผลประโยชน์ของต่างชาติ ใน พ.ศ. 2533 ออกมาต่อต้านสงครามอ่าวเปอร์เซีย พ.ศ. 2535 โจมตีสถานกงสุลสหรัฐ พ.ศ. 2543 ใช้ระเบิดพลีชีพโจมตีตำรวจตุรกี
สมาชิก.
ไม่ทราบขุมกำลังที่ชัดเจน การโจมตีเน้นที่อิสตันบูลและเมืองต่างๆในตุรกี
ญิฮาดอิสลามปาเลสไตน์

ญิฮาดอิสลามปาเลสไตน์  เป็นกองกำลังทางทหารของชาวปาเลสไตน์ที่ถูกจัดให้เป็นกลุ่มก่อการร้ายโดยสหรัฐ สหภาพยุโรป อังกฤษ ญี่ปุ่น แคนาดา ออสเตรเลียและอิสราเอลพัฒนามาจากนักรบปาเลสไตน์ในฉนวนกาซา ผู้นำกลุ่มคือ ราห์มาดาน ชาลลอห์ จุดมุ่งหมายต้องการสร้างรัฐปาเลสไตน์ที่เป็นรัฐอิสลามและทำลายล้างอิสราเอลด้วยญิฮาด ต่อต้านรัฐบาลอาหรับทุกประเทศที่ให้ความร่วมมือกับตะวันตก แต่แนวคิดของกลุ่มนี้ไม่ได้รับการยอมรับจากกลุ่มประเทศอาหรับสายกลาง กองพลอัล-กุดส์ของญิฮาดอิสลามปาเลสไตน์อ้างความรับผิดชอบต่อการโจมตีทางทหารหลายครั้งรวมทั้งระเบิดพลีชีพ
ญิฮาดอิสลามปาเลสไตน์มีขนาดเล็กกว่ากลุ่มฮามาสและไม่มีเครือข่ายทางสังคมดังที่กลุ่มฮามาสมี กลุ่มนี้ก่อตั้งในฉนวนกาซาเมื่อราว พ.ศ. 2523 โดยฟาติ ชากากีในฐานะที่เป็นสาขาของญิฮาดอิสลามอียิปต์ ได้รับการสนับสนุนทางการเงินบางส่วนจากฮิซบุลลอหฺ
ภูมิหลังทางประวัติศาสตร์.
กลุ่มนี้ตั้งอยู่ที่ดามัสกัส ประเทศซีเรียและเชื่อว่าแหล่งการเงินของกลุ่มมาจากซีเรียและอิหร่าน กลุ่มนี้เริ่มปฏิบัติการในเวสต์แบงก์และฉนวนกาซา แต่ก็มีการโจมตีในเลบานอนและจอร์แดนด้วย กลุ่มนี้มีลักษณะคล้ายฮามาสที่ใช้ศาสนาอิสลามในการโฆษณาชวนเชื่อเพื่อต่อต้านอิสราเอล พวกเขามีความเป็นพี่น้องกับมุสลิมในอียิปต์และรับเงินช่วยเหลือจากอิหร่าน
ฟาติ ชากากี เป็นผู้นำกลุ่มอยู่ 20 ปี เขาถูกฆ่าในมอลตาเมื่อเดือนตุลาคม พ.ศ. 2538 โดยกลุ่มที่ไม่ปรากฏชื่อ บางกลุ่มเชื่อว่าเป็นฝีมือของิสราเอล แต่ก็มีผู้เชื่อว่าเป็นฝีมือของปาเลสไตน์กลุ่มอื่น ญิฮาดอิสลามปาเลสไตน์ยังพยายามโจมตีอิสราเอลต่อไปหลังการตายของชากากี
ตั้งแต่เดือนกันยายน พ.ศ. 2543 ญิฮาดอิสลามปาเลสไตน์โจมตีอิสราเอลด้วยระเบิดพลีชีพหลายครั้ง การโจมตีหลายครั้งในเจนินระหว่าง พ.ศ. 2544 – 2545 ญิฮาดอิสลามปาเลสไตน์นำโดย มะห์มูด ตาวิลเบ อาลี เซฟอรี และตาเบธ มัรดาวี ออกมาอ้างความรับผิดชอบจนกระทั่งตาวัลเบถูกฆ่าและมัรดาวีถูกกองทัพอิสราเอลจับกุมตัว หลังการตายของชากากี ผู้นำกลุ่มคือ ราห์มาดาน ชาลลอห์ เป็นผู้ที่ถูกระบุว่าเกี่ยวข้องกับการก่อการร้ายโดยรัฐบาลสหรัฐตั้งแต่ พ.ศ. 2538 และกลายเป็นผู้อยู่ในรายชื่อของคนที่ตำรวจลับเอฟบีไอของสหรัฐต้องการตัวมากที่สุดใน พ.ศ. 2549
ปฏิบัติการ.
เน้นการโจมตีด้วยวิธีต่างๆ รวมทั้งระเบิดพลีชีพต่อทหารและประชาชนอิสราเอล และใช้การปลุกระดมให้ลุกฮือขึ้นสู้ เพื่อต่อต้านผลประโยชน์ของอิสราเอล โดยกลุ่มนี้ไม่เน้นต่อต้านผลประโยชน์ของสหรัฐ ญิฮาดอิสลามปาเลสไตน์มีการใช้ผู้หญิงวัยรุ่นเป็นมือระเบิดพลีชีพ เมื่อ 29 มีนาคม พ.ศ. 2547 Tamer Khuweir in Rifidia วัยรุ่นชาวอาหรับวัย 16 ปีถูกจับโดยเจ้าหน้าที่รักษาความปลอดภัยของอิสราเอล พี่ชายของเขากล่าวว่าน้องชายของเขาที่ถูกจับถูกญิฮาดอิสลามปาเลสไตน์ล้างสมอง
ญิฮาดอิสลามปาเลสไตน์กล่าวอ้างความรับผิดชอบต่อระเบิดพลีชีพที่ประสบความสำเร็จมากกว่า 30 ครั้ง มีรายงานว่ากลุ่มนี้ใช้รถที่ติดป้ายว่าสถานีโทรทัศน์หรือสำนักข่าวในการก่อเหตุ
สมาชิก.
ไม่ทราบขุมกำลังที่แน่ชัด พื้นที่ปฏิบัติการส่วนใหญ่อยู่ในอิสราเอล รวมทั้งบริเวณอื่นๆของตะวันออกกลาง เช่น เลบานอน ซีเรีย หรือบริเวณที่มีอิทธิพลของอิสราเอลปรากฏอยู่ ได้รับการสนับสนุนจากซีเรียและอิหร่าน
เจสซี แม็กคาร์ตนีย์

เจสซี อาร์เธอร์ แม็กคาร์ตนีย์  เกิดเมื่อวันที่ 9 เมษายน พ.ศ. 2530 คือนักร้อง-นักแสดงชาวอเมริกัน เจสซีร้องเพลงในแนวป๊อป และอาร์แอนด์บี ต้นคริสต์ทศวรรษที่ 2000 เจสซีเข้าร่วมกับวงบอยแบนด์ ดรีมสตรีท นอกจากนี้เจสซียังรับบทในภาพยนตร์ซีรีส์ชุด "ซัมเมอร์แลนด์"
ประวัติ.
เจสซี แม็กคาร์ตนีย์เกิดที่ Ardsley นิวยอร์ก สหรัฐอเมริกา เป็นบุตรของนายสก็อต และนางกินเจอร์ แม็กคาร์ตนีย์ เจสซีเริ่มต้นชีวิตด้านดนตรีด้วยการร่วมแสดงในเทศกาลดนตรีท้องถิ่นเมื่ออายุ 7 ปี ก่อนที่จะเข้าร่วมในทัวร์ "เดอะคิงแอนด์ไอ" เมื่ออายุ 10 ปี พร้อมกับเล่นในรายการโทรทัศน์ "Phil of the Future" ต่อมาเจสซีย้ายไปอยู่ที่ลอสแอนเจลิส ซึ่งเขาได้กลายเป็นนักแสดง และนักร้องเมื่ออายุ 11 ปี ตั้งแต่ พ.ศ. 2541 - 2544 เจสซีรับบทเป็น Adam Chandler, Jr. ในรายการโทรทัศน์ "ออลมายชิลเดรน" นอกจากนี้ยังได้รับบทรายการโทรทัศน์อื่นๆอีก อาทิ "ซัมเมอร์แลนด์" ซึ่งออกอากาศทางช่อง WB 2 ฤดู 
เจสซี รับบทร่วมกับ อาลิซซาเบธ ฮาร์นอส ในภาพยนตร์เรื่อง "เคธ" ซึ่งถ่ายทำเมื่อปลายปี พ.ศ. 2548 - ต้นปี พ.ศ. 2549 โดยมีนักแสดงนำคือ เจสซี แม็กคาร์ตนีย์ ถึงปัจจุบันก็ยังไม่มีกำหนดการออกฉาย แต่กลับทำเป็นภาพยนตร์ในซีดีไว้แทน
ขบวนการอิสลามแห่งอุซเบกิสถาน

ขบวนการอิสลามแห่งอุซเบกิสถาน (Islamic Movement of Uzbekistan) เป็นกลุ่มนิยมอิสลามในเอเชียกลางที่ต่อต้านการปกครองของนายอิซลอม คาลิมอฟ ประธานาธิบดีอุซเบกิสถานที่แยกรัฐออกจากศาสนา ผู้นำกลุ่มคือนายโทเฮอร์ โยลคาเชฟ แนวคิดของกลุ่มต้องการก่อตั้งรัฐอิสลามในอุซเบกิสถาน รวมทั้งเน้นการต่อต้านอิสราเอลและชาติตะวันตก
ปฏิบัติการ.
ก่อน พ.ศ. 2544 กลุ่มนี้เน้นการโจมตีที่ผลประโยชน์ของอุซเบกิสถาน เช่นการวางระเบิดรถยนต์ในกรุงทัชเคนต์เมื่อ พ.ศ. 2542 รวมทั้งการจับตัวชาวต่างชาติเป็นตัวประกันในช่วง พ.ศ. 2542 – 2543 และหลังเดือนตุลาคม พ.ศ. 2544 กลุ่มนี้ได้เน้นการโจมตีทหารที่เข้าไปรบในอัฟกานิสถาน
สมาชิก.
มีกำลังนักรบประมาณ 2,000 คน กระจายอยู่ทั่วไปในเอเชียใต้และเอเชียกลาง โดยจะออกปฏิบัติการในอัฟกานิสถาน อิหร่าน คีร์กีซสถาน ปากีสถาน ทาจิกิสถาน และอุซเบกิสถาน
จอห์น เมเยอร์

จอห์น เคลย์ตัน เมเยอร์  (นามสกุลอ่านว่า:) เกิดเมื่อวันที่ 16 ตุลาคม ค.ศ. 1977 เป็นนักร้อง นักแต่งเพลงชาวอเมริกัน มาจากรัฐคอนเนตทิคัต เข้าศึกษาที่ Berklee College of Music ก่อนที่จะย้ายมาแอตแลนตา รัฐจอร์เจีย ในปี ค.ศ. 1998 ที่ที่เขาฝึกฝนหาประสบการณ์ทางด้านดนตรีเพิ่มเติม ผลงาน 2 อัลบั้มแรก "Room for Squares" และ "Heavier Things" ประสบความสำเร็จทางด้านยอดขายเป็นอย่างดี ได้รับรางวัลแผ่นเสียงทองคำขาวอยู่หลายรางวัล ต่อมาในปี 2003 เขาได้รับรางวัลแกรมมีสาขานักร้องชายเพลงป็อปยอดเยี่ยม จากเพลง "Your Body Is a Wonderland"
เมเยอร์เริ่มต้นโดยแสดงเพลงในแนวอะคูสติกร็อกและป็อป และเริ่มมีกลิ่นอายของเพลงบลูส์ (จากการที่เขาชื่นชมในตัวสตีวี เรย์ วอห์นเป็นพิเศษ) ในช่วงปี 2005 โดยร่วมงานกับศิลปินบลูส์อย่าง บี.บี. คิง และอีริก แคลปตัน จนได้ฟอร์มวง จอห์น เมเยอร์ ทริโอ ขึ้นมา ในการประกาศรางวัลแกรมมี ครั้งที่ 49 ประจำปี ค.ศ. 2007 เมเยอร์ได้รับรางวัลศิลปินป็อปฝ่ายชายยอดเยี่ยมกับเพลง "Waiting on the World to Change" และรางวัลอัลบั้มเพลงป็อปยอดเยี่ยม
เมเยอร์ยังมีผลงานสแตนด์อัพคอเมดี้ และงานเขียนให้กับนิตยสารหลายเล่ม ที่เป็นที่รู้จักเช่น "นิตยสารเอสไควร์" นอกจากนี้เขายังร่วมกิจกรรมการกุศลหลายครั้งผ่านโครงการ "Back to You" ที่รณรงค์ภาวะโลกร้อน
ชีวิตส่วนตัว จอห์นเคยคบหาดูใจกับดารานักร้องหญิงในวงการมาแล้วหลายคน อาทิ เจสสิก้า ซิมป์สัน เจนนิเฟอร์ เลิฟ ฮิววิต เจนนิเฟอร์ อนิสตัน วาเนสซา คาร์ลตัน เคต วินสเล็ต มินคา เคลลี เทย์เลอร์ สวิฟต์ เป็นต้น
จอห์น เมเยอร์ ทริโอ.
ในฤดูใบไม้ผลิปี 2005 เมเยอร์ได้ฟอ์รมวง จอห์น เมเยอร์ ทริโอ ขึ้นมา กับมือเบส Pino Palladino และ มือกลอง Steve Jordan เขาพบกับทั้งคู่ในงานสตูดิโอที่ผ่านมา ในงานเพลงทริโอมักจะเล่นเพลงในแนวบลูส์ร็อก ในเดือนตุลาคม 2005 วงของเขาได้ไปเปิดตัวให้กับวงเดอะโรลลิงสโตนส์ และในเดือนพฤศจิกายนปีเดียวกัน ได้ออกอัลบั้มแสดงสด อัลบั้มแรกชื่อว่า Try! ก่อนจะแยกวงกันในกลางปี 2006 
ในเดือนกันยายน เมเยอร์ได้ประกาศว่าเขามีแผนจะเริ่มงานกับวงใหม่ในอัลบั้มต่อไป (ปัจจุบันทั้งหมดกำลังทำอัลบั้มด้วยกันในสตูดิโอ)
ศูนย์ชั่งตวงวัดภาคตะวันออกเฉียงเหนือ (ขอนแก่น)

ศูนย์ชั่งตวงวัดภาคตะวันออกเฉียงเหนือ (ขอนแก่น) ได้รับการประกาศจัดตั้งและมอบอำนาจหน้าที่จาก กระทรวงพาณิชย์ เมื่อวันที่ 10 เมษายน พ.ศ. 2549 ทำหน้าที่เป็นสำนักงานสาขาชั่งตวงวัดเขต 2-1 ขอนแก่น มีเขตอำนาจในท้องที่จังหวัดขอนแก่น จังหวัดกาฬสินธุ์ จังหวัดมหาสารคาม และจังหวัดร้อยเอ็ด และให้มีเขตอำนาจในส่วนที่เกี่ยวกับการสนับสนุนการปฏิบัติงานของสำนักงานสาขาชั่งตวงวัดที่จัดตั้งขึ้นในท้องที่ภาคตะวันออกเฉียงเหนือด้วย
อำนาจหน้าที่ตามพระราชบัญญัติ มาตราชั่งตวงวัด
1.เก็บรักษาแบบมาตราชั่งตวงวัด
2.ออกหนังสือรับรองการประกอบธุรกิจและใบอนุญาต
3.ตรวจสอบและให้คำรับรองเครื่องชั่งตวงวัด
4.จดทะเบียนเครื่องหมายเฉพาะตัว
5.ปฏิบัติการอื่นตามที่บัญญัติไว้ในพระราชบัญญัติ
1.เก็บรักษาแบบมาตราชั่งตวงวัด
แบบมาตราชั่งตวงวัด มีความสำคัญอย่างยิ่งสำหรับงานตรวจสอบตรวจรับรองเครื่องชั่งตวงวัด 
จะใช้เป็นเครื่องมือในการเปรียบเทียบกับค่าที่เครื่องชั่งตวงวัดนั้นแสดงออกมาว่าผิดไปจากแบบมาตรามาก
น้อยเพียงใด ถูกต้องหรือไม่มากน้อยเพียงใดเกินไปจากที่กฎหมายชั่งตวงวัดได้กำหนดไว้ในกฎกระทรวง
ที่ออกตามพระราชบัญญัติมาตราชั่งตวงวัด เพื่อคุ้มครองให้การวัดใด ๆ ก็ตามในชีวิตประจำวันของประชาชนในประเทศมีความน่าเชื่อถือ สามารถนำไปใช้แลกเปลี่ยนสินค้าและบริการ คำนวณภาษีอากร การควบคุมตามกฎหมายต่าง ๆ การควบคุมความปลอดภัย การดุแลรักษาสุขภาพ และกิจกรรมอื่นได้โดยสะดวก ถูกต้องแม่นยำ
ดังนั้น สำนักงานจึงได้กำหนดมาตรฐานเพื่อดูแลรักษาแบบมาตราของเครื่องชั่งตวงวัดไว้อย่างดี สามารถให้บริการตรวจสอบให้กับตุ้มน้ำหนัก, เครื่องชั่ง, เครื่องตวง, เครื่องวัดต่าง ๆ ได้
2.ออกหนังสือรับรองการประกอบธุรกิจและใบอนุญาต
การประกอบธุรกิจที่เกี่ยวกับการนำเข้า การผลิต ซ่อม ขาย เครื่องชั่งตวงวัดจะต้องขอหนังสือรับรองการประกอบธุรกิจทุกปี และต้องปฏิบัติตามกฎระเบียบที่สำนักงานกลางกำหนดไว้ 
3.ตรวจสอบและให้คำรับรองเครื่องชั่งตวงวัด
เครื่องชั่งตวงวัดตามกฎหมายชั่งตวงวัดต้องได้รับการตรวจสอบและได้รับคำรับรองของพนักงานเจ้าหน้าที่ชั่งตวงวัดยกเว้นเครื่องชั่งตวงวัดทีรัฐมนตรีประกาศยกเว้น ซึ่งการรับรองกระทำโดยประทับหรือแสดงเครื่องหมาย
คำรับรองและออกหนังสือรับรองประจำเครื่อง แต่ในกรณีที่ไม่สามารถประทับเครื่องหมายได้ เนื่องจากจะเกิดความเสียหายก้สามารถออกหนังสือสำคัญให้อย่างเดียวก็ได้
ดังนั้นผู้ประกอบธุรกิจชั่งตวงวัดที่นำเข้า ผลิต ซ่อม ขาย หรือครอบครองเครื่องชั่งตวงวัดที่ยังไม่มีเครื่องหมายคำรับรองต้องนำเครื่องมารับการตรวจสอบเพื่อขอคำรับรองจากพนักงานเจ้าหน้าที่
4.จดทะเบียนเครื่องหมายเฉพาะตัว
ผู้ประกอบธุรกิจชั่งตวงวัดที่นำเข้า ผลิต ซ่อม ต้องมายื่นขอจดทะเบียนเครื่องหมายเฉพาะตัว
เพื่อไม่ให้ซ้ำกัน แล้วแสดงไว้บนเครื่องชั่งตวงวัดที่ตนเองนำเข้า ผลิต หรือซ่อม
5.ปฏิบัติการอื่นตามที่บัญญัติไว้ในพระราชบัญญัติ
ดอกคูน (เพลง)

เพลง"ดอกคูน" แต่งเมื่อ ปี พ.ศ. 2515 คำร้องและทำนองโดย เวียรชัย พรหมสาขา ณ สกลนคร ขับร้องโดย เล็ก นิรมล หรือ นิรมล ทองสอดแสง (ผู้มีน้ำเสียงเหมือน สวลี ผกาพันธ์) ใช้เป็นเพลงประกอบละครโทรทัศน์ (ช่อง 5 ขาว-ดำ ขอนแก่น) ต่อมาได้ส่งเพลงนี้เข้าประกวดตามโครงการส่งเสริมนักร้องนักประพันธ์เพลง จัดโดยศูนย์คนตรีวาทินี เมื่อปี พ.ศ. 2527 ได้รับรางวัลที่ 2 (รางวัลที่ 1 คือเพลง สื่อรัก ของ สมชาย พรปรีชา) และศูนย์ดนตรีวาทินีได้ทำการบันทึกเป็นแผ่นเสียงขับร้องโดย ชื่นชม ยมสังข์
คำร้อง-ทำนอง: เวียรชัย พรหมสาขา ณ สกลนคร
หมู่มวลดอกไม้ใดใดในหล้า
ต่างเกิดกันมา สวยงามสง่าเหมาะสม
ดั่งเช่นดอกคูน เพิ่มพูนแต่ความชื่นชม
สดชื่นรื่นรมย์ เมื่อชมสุขสมซึ้งใจ
ดอกคูนแลเหลืองระย้าอร่าม
ชวนใจวาบหวาม สวยงามไม่ด้อยกว่าใคร
จะเย็นจะร้อน พื้นดินแห้งแล้งเพียงใด
ดอกคูนสดใส ไฉไลยั่วใจภมร
เหว่ว้าอาดูร
ก็มีดอกคูนเป็นเพื่อนถ่ายถอน
ยามโหยโรยอ่อน
เหนื่อยกายพักผ่อน
ร่มคูนอุ่นใจ
ห่างไกลเจ้านี้ชีวีจึงหม่น
โอ้จิตใจคน วกวนแปรเปลี่ยนเวียนไป
บากหน้ากลับคืนลานคูนก่อนสูญสิ้นใจ
หากชีพสลาย ฝังกายใต้ร่มลานคูน.
รับข้อมูลจาก "http://th.wikisource.org/wiki/ดอกคูน "
ไกลโคไลซิส

ไกลโคไลซิส (จาก "glycose" ซึ่งเป็นรูปเก่าของ glucose + "-lysis" การเสื่อมสลาย) เป็นวิถีเมทาบอลิกที่เปลี่ยนกลูโคส (C6H12O6) ไปเป็นไพรูเวต (CH3COCOO− หรือกรดไพรูวิก) และไฮโดรเจนไอออน (H+) โดยพลังงานอิสระเทอร์มอไดนามิกที่ถูกปล่อยออกในกระบวนการนี้ได้ถูกนำมาใช้ในการสร้างโมเลกุลพลังงานสูง ATP (adenosine triphosphate) กับ NADH (reduced nicotinamide adenine dinucleotide) ไกลโคไลซิสเป็นชุดของกระบวนการทางเคมีที่มีเอนไซม์เร่งสิบกระบวนการ โมโนแซ็กคาไรด์ส่วนใหญ่ เช่น ฟรุกโตส กาแล็กโทส สามารถถูกแปลงไปเป็นหนึ่งในสารมัธยันตร์ (intermediates) ในกระบวนการไกลโคไลซิสได้ สารมัธยันตร์เหล่านี้อาจถูกนำไปใช้โดยตรงหรือเข้าเป็นส่วนหนึ่งของกระบวนการไกลโคไลซิสต่อก็ได้ ยกตัวอย่างเช่นสารมัธยันตร์ dihydroxyacetone phosphate (DHAP) นั้นเป็นแหล่งกำเนิดกลีเซอรอลที่ซึ่งรวมเข้ากับกรดไขมันเป็นไขมัน
ในสิ่งมีชีวิตส่วนใหญ่ ไกลโคไลซิสนั้นเกิดขึ้นในไซโทซอล ชนิดของไกลโคไลซิสที่พบมากที่สุดคือวิถี "Embden-Meyerhof-Parnas (EMP pathway)" ที่ซึ่งค้นพบโดย Gustav Embden, Otto Meyerhof และ Jakub Karol Parnas ไกลโคไลซิสนั้นอาจหมายถึงวิถีอื่น ๆ ก็ได้ เช่นวิถี "Entner–Doudoroff pathway" อย่างไรก็ตาม ในบทความนี้จะมุ่งเน้นไปที่วิถี Embden-Meyerhof-Parnas pathway เป็นหลัก
วิถีของไกลโคไลซิสสามารถแบ่งออกเป็นสองช่วง คือ
ภาพรวม.
ภาพรวมปฏิกิริยาไกลโคไลซิสคือ
d-Glucose
 
+ 2 [NAD]++ 2 [ADP]+ 2 [P]i
px;">
px;">px;">px;">
2 × Pyruvate
2 ×  
+ 2 [NADH]+ 2 H++ 2 [ATP]+ 2 H2O
การใช้สัญลักษณ์ในสมการด้านบนนี้อาจทำให้เหมือนกับสมการนี้ไม่สมดุลที่อะตอมออกซิเจน ไฮโดรเจน และประจุ ที่ซึ่งในความเป็นจริงนั้นสมดุลอะตอมจะสมดุลโดยหมู่ฟอสเฟต (Pi) สองอัน:
ส่วนสมดุลประจุนั้นสมดุลด้วยความแตกต่างระหว่าง ADP กับ ATP ในสภาแวดล้อมเซลล์ หมู่ไฮดรอกซิลทั้งสามของ ADP จะคลายพันธะออกเป็น −O− and H+ ที่ซึ่งทำให้ ADP3− และไอออนของมันมีแนวโน้มจะคงอยู่ในพันธะไอออนิกกับ Mg2+ ซึ่งทำให้เกิด ADPMg− ATP นั้นเหมือนกันแต่ต่างเพียงว่ามันมีหมู่ไฮดรอกซิลสี่หมู่ จึงทำให้เกิด ATPMg2− แทน จากความต่างนี้และประจุแท้จริงบนหมู่ฟอสเฟตสองหมู่นี้เท่ากัน ประจุสุทธิจะอยู่ที่ −4 ต่อฝั่ง ที่ซึ่งสมดุลกัน
ฮิฟีสตัส

ฮิฟีสตัส (/อี-เฟส-ตอส/) (/hɪˈfiːstəs/) เป็นเทพเจ้าแห่งช่างตีเหล็ก (blacksmith) ช่างฝีมือ ช่างศิลป์ ประติมากร โลหะ โลหะวิทยา (metallurgy) ไฟและภูเขาไฟ ภาคโรมัน คือ วัลแคน ในเทพปกรณัมกรีก ฮีฟีสตัสเป็นพระโอรสของซูสกับพระนางฮีรา หรือบางตำราก็ว่าท่านเกิดมาแต่เฉพาะเทวีฮีรา และมีแอโฟรไดทีเป็นชายา 
ฮิฟีสตัสเป็นเทพช่างตีเหล็ก ทรงประดิษฐ์อาวุธทั้งหมดของพระเจ้าบนโอลิมปัส พระองค์เป็นช่างตีเหล็กของเหล่าทวยเทพ และทรงได้รับการบูชาในศูนย์การผลิตและอุตสาหกรรมของกรีซ โดยเฉพาะอย่างยิ่งกรุงเอเธนส์ ลัทธิบูชาฮีฟีสตัสมีศูนย์กลางในเลมนอส ฮิฟีสตัสมีลักษณะเด่นคือเป็นเทพพิการ มีขาไม่สมประกอบ มีกริยาอาการเหมือนคนทุพพลภาพ และถือเครื่องมือช่างตลอดเวลา ท่านจึงได้รับฉายาเรียกหลายอย่างที่แสดงถึงลักษณะทางกายภาพ เช่น
สัญลักษณ์ของฮิฟีสตัสมีค้อน ทั่งและคีมคู่ของช่างตีเหล็ก
เกื้อ วงศ์บุญสิน

ศาสตราจารย์ เกื้อ วงศ์บุญสิน รองอธิการบดีจุฬาลงกรณ์มหาวิทยาลัย, นายกสมาคมผู้ปกครองและครูโรงเรียนอัสสัมชัญ, อดีตนายกสโมสรนิสิตจุฬาลงกรณ์มหาวิทยาลัย และอดีตผู้อำนวยการสถาบันประชากรศาสตร์ จุฬาลงกรณ์มหาวิทยาลัย
ประวัติ.
ศ.ดร.เกื้อ วงศ์บุญสิน เกิดวันที่ 14 เมษายน พ.ศ. 2496 จบการศึกษาจากโรงเรียนอัสสัมชัญ ระดับปริญญาตรี วท.บ. (ฟิสิกส์) เมื่อ พ.ศ. 2519 และ สค.ม. (สังคมวิทยา) พ.ศ. 2522 จากจุฬาลงกรณ์มหาวิทยาลัย ต่อมาได้ศึกษาต่อที่มหาวิทยาลัยเพนซิลเวเนีย, U.S.A. ได้รับ A.M. (Demography) ในปี 2524 และ Ph.D. (Demography) ในปี 2528 นอกจากนี้ยังได้รับ ปริญญาบัตร 2549 จากวิทยาลัยป้องกันราชอาณาจักร (วปอ.48) ศาสตราจารย์เกื้อ ดำรงตำแหน่งรองอธิการบดีของจุฬาลงกรณ์มหาวิทยาลัย มาหลายสมัย
เทลส์รันเนอร์

เทลส์รันเนอร์  เป็นเกมออนไลน์หลายผู้เล่นที่พัฒนาโดยบริษัทเกาหลีใต้ ราอน และเผยแพร่โดยบริษัทสมายล์เกต เกมดังกล่าวเป็นการผสมผสานแนวเกมสังคม แฟนตาซี และการแข่งขัน ซึ่งผู้เล่นจะต้องทำการแข่งขันโดยการวิ่ง กระโดด พุ่งชน สกี และปีนข้ามสิ่งกีดขวาง ท่ามกลางฉากหลังเทพนิยายต่าง ๆ โดยเกมดังกล่าวตั้งอยู่บนพื้นฐานของเทพนิยายตะวันออกและตะวันตกผสมผสานกัน
"เทลส์รันเนอร์" เปิดให้บริการในหลายประเทศ เช่น เกาหลี สหรัฐ ไทย จีนแผ่นดินใหญ่ และญี่ปุ่น เมื่อวันที่ 16 พฤศจิกายน 2011 จีโปเตโตได้ประกาศยุติการให้บริการในอเมริกาเหนืออย่างถาวรในวันที่ 21 ธันวาคม 2011
เมื่อวันที่ 29 ตุลาคม 2012 นิวคอม บริษัทหลักที่เปิดให้บริการ "เทลส์รันเนอร์" ได้เปิดให้บริการระดับนานาชาติอีกครั้ง ทีโอทีได้ประกาศโอนสิทธิ์การเผยแพร่ในประเทศไทยให้กับเอเชียซอฟต์ เมื่อวันที่ 30 เมษายน 2016 โอจีแพลนเน็ต บริษัทหลักที่เปิดให้บริการ "เทลส์รันเนอร์" ภาษาอังกฤษเพียงแห่งเดียว ได้ประกาศยุติการให้บริการอย่างถาวรในวันที่ 20 เมษายน 2017
เนื้อเรื่อง.
พระเจ้าเฮนรี เป็นพระมหากษัตริย์ในดินแดนอันสวยงาม เพื่อทำให้ผู้คนมีความสุขอีกครั้ง เขาจึงเริ่มจัด "การแข่งขันวิ่งชมเมืองแห่งแดนสวรรค์" ด้วยธีมเทพนิยาย โดยผู้ชนะการแข่งขันจะได้รับหินที่สามารถเติมเต็มความปรารถนาใด ๆ ก็ได้ ทั้งนี้ ผู้เข้าแข่งขันแต่ละคนจะถูกเรียกว่า "เทลส์รันเนอร์"
ระบบการเล่น.
การวิ่งแข่งเป็นหัวใจหลักของเกมเทลส์รันเนอร์ โดยผู้เล่นจะต้องวิ่งแข่งกันและเมื่อจบการแข่งขัน จะได้รับเงิน ค่าประสบการณ์ การ์ด และไอเทมอื่น ๆ อีก ตัวเกมมีความหลากหลายรูปแบบของแผนที่ที่ใช้วิ่งแข่งกันหลาย ๆ แบบ เช่น ระบบวิ่งฝีกหัด ที่ให้อารมณ์เหมือนผู้เล่นได้ลงไปสัมผัสกับสนามกีฬาจริง ๆ ระบบสนามนิทาน ที่ให้ผู้เล่นลงไปพบกับนิทานที่สนุกสนานที่เคยได้ยินกันมาอย่างยาวนาน (แจ๊คผู้ฆ่ายักษ์, อลิซกับดินแดนมหัศจรรย์ เจ้าหญิงหิมะ เป็นต้น) ระบบสนามบอส และระบบอื่น ๆ อีก เช่น ระบบคำถาม เป็นต้น
ตัวเกมมีระบบห้องเล่นที่ผู้เล่นสามารถเล่นได้คนเดียวไปจนถึง 30 คน สามารถเล่นโหมดวิ่งเดี่ยวหรือวิ่งเป็นทีมก็ได้ และยังมีโหมดพิเศษที่ให้ผู้เล่น 8 คนร่วมมือกันพิชิตบอสอีกด้วย โดยผู้ที่ชนะก็จะได้รับเงิน ค่าประสบการณ์ การ์ด และไอเทมอื่น ๆ
ไอเทม.
สิ่งของเหล่านี้จะโผล่ขึ้นแบบสุ่มในฉากระหว่างที่วิ่ง และถ้าตัวละครที่เล่นอยู่ได้รับสิ่งของโดยการชนกับสิ่งนั้น ๆ และสิ่งนั้นจะช่วยตัวละครนั้นในการโจมตีหรือวางกับดักเพื่อขัดขวางผู้เล่นคนอื่น ๆ
ซึ่งจะมีอยู่สองรูปแบบหรือที่เรียกว่า ไอเทม 1 และ ไอเทม 2
ตันกุ๋น

ตันกุ๋น  ชื่อรอง ฉางเหวิน เป็นขุนนางชาวจีนของรัฐ วุยก๊ก ระหว่าง สมัยสามก๊ก ของจีน เขาเริ่ม ระบบขุนนางเก้าขั้น เพื่อเสนอชื่อเข้ารับราชการในวุยก๊ก หลังการสวรรคตของจักรพรรดิแห่งวุยก๊กพระองค์แรก พระเจ้าโจผี ตันกุ๋น พร้อมด้วย สุมาอี้ และ โจจิ๋น เสนอพระนามพระราชโอรสของ พระเจ้าโจผี โจยอย เพื่อเป็นจักรพรรดิองค์ใหม่
ชีวิตช่วงต้น.
ตันกุ๋นเกิดในตระกูลเฉินที่มีชื่อเสียงของอิ๋งชวน (颍川郡) ซึ่งอยู่บริเวณ สฺวี่ชาง มณฑลเหอหนาน ในปัจจุบัน ล้วนดำรงตำแหน่งสูงในราชสำนักของราชวงศ์ฮั่นตะวันออก เมื่อตอนเป็นเด็ก เขาได้รับการยอมรับว่ามีพรสวรรค์โดย ขงหยง ซึ่งเป็นทายาทของขงจื๊อและเพื่อนสนิทของ เฉิน จี้ พ่อของเขา
กุยกี

กุยกี (เสียชีวิต ค.ศ. 197) มีอีกชื่อว่า กัว ตัว เป็นขุนพล ขุนนาง และขุนศึกชาวจีนที่รับใช้ขุนศึกตั๋งโต๊ะในช่วงปลายราชวงศ์ฮั่นตะวันออกของจีน เขาเป็นขุนพลของตั๋งโต๊ะคู่กับลิฉุย เมื่อตั๋งโต๊ะถูกลิโป้ฆ่า กุยกี พร้อมกับลิฉุย เตียวเจ หวนเตียว จัดตั้งกองทัพบุกยึดอำนาจในเมืองหลวง (เตียงฮัน) มาได้ ทำให้ลิโป้ต้องหนีออกมา และกลายเป็นขุนพลเร่ร่อน ส่วนอ้องอุ้นถูกประหาร ต่อมาได้ทูลขอตำแหน่งในเมืองหลวง จึงได้เป็นแม่ทัพหลัง (ส่วนลิฉุยได้เป็นสมุหนายก) เมื่อมีอำนาจก็กระทำการหยาบช้าไม่ต่างจากสมัยของตั๋งโต๊ะ
ต่อมา เอียวปิวได้ทำให้ลิฉุยกับกุยกีผิดใจกัน แต่ก็ให้เกิดความวุ่นวายขึ้น จนทำให้พระเจ้าเหี้ยนเต้ต้องย้ายเมืองหลวงมาอยู่ที่ลกเอี๋ยง ต่อมา ลิฉุย กุยกีได้กลับมาร่วมมือกันอีกครั้งหวังปลงพระชนม์ฮ่องเต้ แต่กองทัพของลิฉุย กุยกีก็ถูกโจโฉปราบปรามจนสิ้น ลิฉุย กุยกีหนีรอดมาได้ แต่ก็ถูกตวนอุย งอสิบ ฆ่าตายในเวลาต่อมา